title: Pakistanin kansanpuolue

text: Bhuttosta tuli myöhemmin maan presidentti 1971–1973 ja pääministeri 1973–1977. Vuoden 1977 vaaleihin PPP:n haastoi yhdeksän uskonnollisen puolueen muodostama Pakistan National Alliance (PNA). PPP:n voitettua 155 paikkaa ja PNA:n 36, se syytti PPP:tä vaalivilpistä ja syntyi levottomuuksia, mikä johti kenraali Zia-ul-Haqin vallankaappaukseen 5. heinäkuuta 1977. Bhutto hirtettiin sotilasvallankaappauksen jälkeen.


title: Pakistanin kansanpuolue

text: Zulfikar Ali Bhutton jälkeen puolueen puhemieheksi valittiin hänen tyttärensä Benazir Bhutto. PPP muodosti hallituksen 1988–1990 ja 1993–1996 Bhutto pääministerinä. PPP:n hallituksen sallivat ammattiliitot ja opiskelijayhdistykset, maan koulutusjärjestelmää kehitettiin ja sähkönjakelua laajennettiin.


title: Pakistanin kansanpuolue

text: Vuonna 2002 PPP joutui muodostamaan Pakistan Peoples Party Parliamentarians (PPPP) -apupuolueen täyttääkseen Pakistanin vaalisäännöt.


title: Pakistanin kansanpuolue

text: Benazir Bhutto tapettiin itsemurhaiskussa 27. joulukuuta 2007. Hänen 19-vuotias poikansa Bilawal Zardari nimitettiin puolueen johtoon yhdessä isänsä Asif Ali Zardarin kanssa 30. joulukuuta. Asif Ali Zardari toimi Pakistanin presidenttinä vuosina 2008–2013.


title: .tj

text: .tj on Tadžikistanin Internet-maakoodi verkkotunnuksia varten. Tunnus otettiin käyttöön vuonna 1995.


title: .tj

text: Seuraavat toisen asteen verkkotunnukset ovat käytettävissä:


title: .th

text: .th on Thaimaan Internet-maakoodi verkkotunnuksia varten. Sitä hallinnoi Asian Institute of Technology. Tunnus otettiin käyttöön vuonna 1988.


title: .th

text: .co.th nimen rekisteröiminen on mutkikasta, mistä syystä suurin osa thaimaalaisista nettisivuista käyttää .com nimeä. Rekisteröidäksesi .co.th nimen, rekisterinpitäjä vaatii yrityksen asiakirjojen olevan samalla nimellä kuin nettisivu, joten esimerkiksi halutessasi rekisteröidä acme.co.th -nimen, sinulla tulisi olla rekisteröity Acme Co. Ltd -niminen yritys.


title: .jp

text: .jp on Japanin Internet-maakoodi verkkotunnuksia varten. Sitä hallinnoi Japan Registry Service. Tunnus otettiin käyttöön 1986.


title: .jp

text: .jp-tunnuksen luonnin yhteydessä verkko-osoitetta hallinnoi JPNIC sen roolin Japanin Internet-yhteyksien kehityksen yhteydessä. Kuitenkin, kasvavan tärkeyden sekä rekisteröintimäärän kasvun myötä päätettiin, että JPNIC perustaa kokonaan oman yhtiön hoitamaan .jp-tunnuksen rekisteröintiä. 30. kesäkuuta 2003 lähtien Japan Registry Service on virallisesti jakanut .jp-osoitteita. Osoitteen saadakseen hakijalla täytyy olla fyysinen osoite Japanissa. Osoitteet, jotka sisältävät japanilaisia merkkejä (kanji, hiragana tahi katakana) voidaan rekisteröidä toiselle asteelle.


title: Francesco Cetti

text: Francesco Cetti (9. elokuuta 1726 Mannheim – 20. marraskuuta 1778 Sassari) oli italialainen eläintieteilijä, matemaatikko ja jesuiittapappi.


title: Francesco Cetti

text: Cetti syntyi Saksassa mutta hänen vanhempansa olivat Italian Comosta. Hän opiskeli Lombardiassa ja Monzan jesuiittaopistossa. 1765 hänet lähetettiin Sardiniaan auttamaan saaren opetuksen järjestämisessä. 1766 hän sai matematiikan professuurin Sassarin yliopistossa ja toimi virassa aina kuolemaansa saakka.


title: Francesco Cetti

text: Cetti teki pitkiä tutkimusretkiä Sassarin ympäristössä ja julkaisi tutkimustuloksiaan 4-osaisessa teoksessa "Storia Naturale di Sardegna" (1774–1777).


title: Francesco Cetti

text: Cettin kunniaksi on nimetty silkkikerttusten suku ("Cettia"), ja silkkikerttunen ("Cettia cetti", Temminck, 1820), jonka keräsi Sardiniasta Alberto della Marmora.


title: Jean Rochefort

text: Jean Raoul Robert Rochefort (29. huhtikuuta 1930 Pariisi – 9. lokakuuta 2017 Pariisi) oli ranskalainen näyttelijä. Hänelle myönnettiin kaksi César-palkintoa vuosina 1976 ja 1978 sekä kunnia-César vuonna 1999.


title: Jean Rochefort

text: Rochefort’n elokuvien joukossa ovat "Seikkailija Cartouche" (1962), "Juhla voi alkaa" (1974) ja "Le Crabe-tambour" (1977). Hän harrasti pitkään hevoskasvatusta.


title: Jean Rochefort

text: Rochefort oli tuomariston jäsenenä Cannesin elokuvajuhlilla vuonna 2003. Hän kuoli Pariisissa 87-vuotiaana 9. lokakuuta 2017.


title: Kouvolan pienoisrautatiemuseo

text: Kouvolan pienoisrautatiemuseo esittelee pienoismalleja junista ja junaradoista. Museo sijaitsi ennen Mielakan vapaa-ajankeskuksessa, mutta se muutti syyskuussa 2007 Kouvolan keskustaan Asemakatu 2:een, Kouvolan matkakeskusta vastapäätä. Museo sijaitsee vanhassa rautatieläisten koulurakennuksessa, 100 metrin päässä Kouvolan rautatieasemasta.


title: Kouvolan pienoisrautatiemuseo

text: Museon kokoelmat pyrkivät kattamaan pienoisrautatiemaailman historian eilisestä nykypäivään aina vieterivoimasta digitaalisesti ohjattaviin juniin asti.


title: Kouvolan pienoisrautatiemuseo

text: Museon tiedotteen mukaan museossa on mahdollisuus toimia itse veturinkuljettajana toisessa pienoismallissa, mikä on Suomessa ainutlaatuista.


title: Sancho II (Portugali)

text: Sancho II (1209–1248) oli Portugalin kuningas vuodesta 1223 vuoteen 1245. Hän keskittyi hallituskaudellaan Reconquistan eli ajamaan muslimeita pois Iberian niemimaalta.


title: Sancho II (Portugali)

text: Hän oli isänsä Alfonso II:n kuollessa alaikäinen, ja sijaishallitsijoiden kausi hajotti Portugalia sisäisiin ristiriitoihin. Hallituskautensa loppuajan hän yritti turhaan saavuttaa poliittista vakautta valtakunnassaan. Vuodesta 1240 sisäiset kiistat yltyivät niin koviksi, että paavi Innocentius IV:n kehoituksesta Sancho luopui vallasta veljensä Alfonson hyväksi vuonna 1245..


title: Alberto della Marmora

text: Alberto Ferrero La Marmora (7. huhtikuuta 1789 Torino – 18. maaliskuuta 1863 Torino) oli italialainen sotilas ja luonnontieteilijä.


title: Alberto della Marmora

text: La Marmora oli kenraali Napoleonin sodissa ja sai kunniamerkkinsä henkilökohtaisesti Napoleon I:ltä. Myöhemmin hän oli Sardinian kuninkaan palveluksessa. Hän kirjoitti teoksen "Viaggio in Sardegna" 1860, jossa hän jatkoi Francesco Cettin suorittamia tutkimuksia. Monet La Marmoran keräämistä eläimistä lähetettiin Franco Andrea Bonellille Torinon yliopistoon ja hän oli kirjeenvaihdossa myös Bonellin seuraajan Giuseppe Genén kanssa.


title: Primož Ulaga

text: Primož Ulaga (s. 20. heinäkuuta 1962) on entinen slovenialainen mäkihyppääjä, joka edusti suurimman osan urastaan Jugoslaviaa. Hän kilpaili kansainvälisellä tasolla vuosina 1979–1992.


title: Primož Ulaga

text: Ulaga kuului Jugoslavian joukkueeseen, joka saavutti Suomen jälkeen joukkuemäen hopeaa Calgaryn olympialaisissa 1988. Joukkueen muut jäsenet olivat Matjaž Zupan, Matjaž Debelak ja Miran Tepes. Samana talvena Ulaga sai lentomäen MM-hopeaa Oberstdorfissa Ole Gunnar Fidjestølin viedessä voiton. Sarajevon olympialaisissa 1984 Ulaga oli suurmäessä kolmastoista ja Seefeldin MM-kilpailuissa 1985 kuudes.


title: Primož Ulaga

text: Ulaga voitti kaikkiaan yhdeksän maailmancupin osakilpailua ja sijoittui 23 kertaa kolmen parhaan joukkoon.


title: Jylhämä

text: Jylhämä on kylä Vaalan kunnassa, samoin kuin ensimmäinen voimalaitos Oulujoessa Oulujärven länsipäästä eli Vaalankurkusta alaspäin. Vuonna 1954 Säräisniemestä, joka oli entinen alueellinen kuntakeskus, muodostettiin uusi Vaalan kunta, johon liitettiin alueita Utajärvestä mukaan luettuna Niskan kylään kuulunut Jylhämä. Myllylampi Jylhämässä on sikäli historiallinen paikka, että Suomen ensimmäinen naisrunoilija Isa Asp asui siellä lapsuudessaan.


title: Jylhämä

text: 1946 alkanut voimalaitostyömaa toi Jylhämään paljon väkeä ja toimeliaisuutta – rakentajia oli parhaimmillaan pari tuhatta. Voimalan valmistuttua 1951 alueelle jäi yhä asumaan suuri määrä perheitä.


title: Jylhämä

text: Kylässä oli oma koulu, jonka rakennuksen voimalaitosyhtiö Oulujoki Oy omisti. Suurimmillaan koulu oli viisiopettajainen. Vuonna 1955 Jylhämän koulussa oli yli sata oppilasta, Vaalan koulussa vain 80. Opettajina Jylhämässä toimivat ainakin Aleksi Väisänen, Vilho Karjalainen, Maria Peltola, Kyllikki Kaukio, Henry Wikman, Outi Harju ja Terttu Ukkola. Keittäjänä toimi Hilja Moilanen. Jylhämän koulu loppui 1957, oppilaat siirtyivät Vaalan kouluun.


title: Jylhämä

text: Syyskuun 3. päivänä 1956 Jylhämässä, yhtiön ruokalan tiloissa, aloitti toimintansa Vaalan kunnallinen keskikoulu. Koulun johtajana toimi maisteri Melo. Seuraavana vuonna koulu sai tilat Vaalan keskuskansakoululta.


title: Jylhämä

text: Jylhämän kylän asustusta oli Poukamonkankaalla, voimalaitosyhtiön omistamien Raappanan ja Kolehmaisen maatilojen lähellä, Kiljusuolla, Lintukylässä ja Ketunsaaressa. Voimalaitoksen työnjohtoa asui Uutelassa ja Nuojuankankaalla. Alueelle rakennettiin myös rivitaloja kaikilla mukavuuksilla: juokseva vesi, sisävessa, kylpyhuone, alakerran askartelutilat. Sähkö oli kaikille yhtiön työntekijöille ilmaista.


title: Jylhämä

text: Jylhämässä oli kaupparakennus, jossa olivat Laitisen kirja- ja sekatavarakaupat, parturi ja posti. Siellä oli myös laajasti tunnettu elokuvateatteri ”Kino Jylhämä” ja oma paloasema. Palomiehinä toimivat yhtiön työläiset, palopäällikkönä oli ainakin Aarne Kurola. Jylhämän tanssipaikan nimi oli Riemuliiteri, lisäksi oli Järjestöpirtti eli Lankku.


title: Jylhämä

text: Yhtiön vieraita varten olivat käytössä Uutelan vierasmaja ja lohitupa. Jotkut vieraista tulivat paikalle helikopterilla, toisia kuljetettiin vesille yhtiön Aleksi-nimisellä laivalla. Koko Uutelan alue on arkkitehti Ervin suunnittelema. Siellä oli tuulimylly, sinne tuotiin Puolangalta vesimylly, rakennettiin pärehöylä sekä koottiin ja luetteloitiin aittoihin vanhaa esineistöä. Oulujoki Oy:n toimitusjohtaja Niilo Saarivirta halusi Uutelasta asuinalueen, jossa uusi ja vanha Oulujoki yhdistyisivät. Uutelan vierasmajassa oli Alvar Aallon suunnittelemat kalusteet ja Paavo Tynellin valaisimet. Uutelassa toimi myös Jylhämän Koskenpoikien partiokolo.


title: Jylhämä

text:
Jylhämän kylä on hiljennyt, pääosan voimalaitoksen alueella olleista entisistä Oulujoki Oy:n omistamista rakennuksista osti 2000-luvun alussa yksityishenkilö.
Vuodesta 2003 Uutelan museoalue on ollut yksityisessä omistuksessa. Lohituvassa ovat yöpyneet muun muassa presidentit Mannerheim, Kekkonen ja Koivisto.


title: Leo Fender

text: Clarence Leonidas Fender (10. elokuuta 1909 Fullerton, Kalifornia, Yhdysvallat – 21. maaliskuuta 1991), paremmin tunnettu nimellä Leo Fender, oli yhdysvaltalainen keksijä, soitinvalmistaja, Fender Musical Instruments Corporationin ja myöhemmin G&L Guitarsin perustajajäsen sekä Music Man -yhtiön kitaroiden ja bassojen suunnittelija. Hänen kitaransa, bassonsa ja vahvistimensa ovat olleet suosiossa jo 1950-luvulta nykypäivään asti. Fender on tunnettu varsinkin Telecaster- ja Stratocaster-kitaroiden suunnittelijana.


title: Pegasus J. Crawford

text:
Pegasus J. Crawford (tunnettu myös nimellä Maximillion Pegasus) on kuvitteellinen hahmo manga- ja animesarjassa "Yu-Gi-Oh!".
Pegasus on Otteluhirviöt (, mangassa ja Japanissa "Magics and Wizards") -pelin luoja ja Industrial Illusions -yhtiön puheenjohtaja. Sarjan alussa hän pitää hallussaan Millenium-silmää, joka mahdollistaa ajatusten lukemisen. Pegasus haastoi Yugi Mutoun otteluun television välityksellä ja voitti, koska otteluun asetettu aikaraja päättyi. Koska Yugi hävisi, Pegasus vangitsi Yugin isoisän sielun videonauhalle ja sanoi Yugille, että tämä voi vapauttaa vaarinsa vain osallistumalla Pegasuksen järjestämään tapahtumaan Ottelijoiden valtakunnassa ja voittamalla tämän.


title: Pegasus J. Crawford

text: Pegasus oli nuorena tavannut tytön nimeltä Cyndia (animessa Cecilia). He olivat luvanneet pysyä aina yhdessä. 17-vuotiaana Cyndia sairastui ja kuoli. Pegasus matkusti Egyptiin, koska oli kuullut, että Egyptissä uskotaan kuolleiden elävän tuonpuoleisessa. Näin hän ajatteli pääsevänsä yli Cyndian kuolemasta. Siellä hän tapasi Shadin, jolla on Millennium-vaaka ja -avain, ja joka käski Pegasuksen lähteä Egyptistä, koska tiesi, ettei löytäisi mitään, mikä täyttäisi Cyndian menetyksestä aiheutuneen tyhjiön. Pegasus oli ihmeissään, koska Shadi oli "nähnyt suoraan hänen sydämeensä", mutta hän kuitenkin seurasi Shadia salaa vanhaan egyptiläiseen luolaan. Kun Pegasus lopulta huomattiin, Shadi rankaisi Pegasusta pakottamalla tämän asettamaan Millennium-silmän silmäänsä. Rangaistuksen ideana oli, että jos silmä ei valitse Pegasusta kantajakseen, Pegasus kuolee, mutta jos silmä valitsee Pegasuksen, hän saisi esittää yhden toiveen. Pegasus laittoi Millenium-silmän toiseen silmäänsä toivoen samalla, että näkisi vielä Cyndian. Silmä valitsi Pegasuksen, ja hän näki manalan porttien avautuvan ja tapasi Cyndian, mutta se kesti vain pienen hetken.


title: Pegasus J. Crawford

text: Myöhemmin Pegasus oli sopinut Kaiba-yhtymän johtokunnan jäsenten, "Big Fiven", kanssa, että jos hän voittaisi Yugin Ottelijoiden valtakunnassa (mangassa Taistelijoiden kuningaskunta) ja hävittäisi Seto Kaiban, hän saisi Kaiba-yhtymän omakseen. Hän halusi Kaiba-yhtymän itselleem, koska hän halusi kehitellä aidomman ottelusimulaattorin, jotta voisi saada Cyndia-kortistaan aidon tuntuisemman. Kun Yugi oli voittanut Pegasuksen, Varjo-Bakura haastoi tämän "varjopeliin" (), voitti ja otti Millenium-silmän. Mangassa Millennium-silmän poistaminen tappoi Pegasuksen, mutta animessa hän selvisi hengissä.


title: Piotr Fijas

text: Piotr Fijas (s. 27. heinäkuuta 1958 Bielsko-Biała) on entinen puolalainen mäkihyppääjä, joka kilpaili kansainvälisellä tasolla vuosina 1978–1988.


title: Piotr Fijas

text: Fijas saavutti pronssia lentomäen MM-kilpailuissa Planicassa 1979 Armin Koglerin ja Axel Zitzmanin jälkeen. Sarajevon olympialaisissa 1984 hän oli normaalimäessä seitsemäs. Vuonna 1987 Fijas hyppäsi Planicassa lentomäen maailmanennätyksen 194 metriä.


title: Piotr Fijas

text: Fijas voitti yhteensä kolme maailmancupin osakilpailua ja sijoittui kolmen parhaan joukkoon kaikkiaan kymmenen kertaa. Lisäksi hän oli ennen maailmancupin historian alkua kolmas Keski-Euroopan mäkiviikon Bischofshofenin osakilpailussa 1979. Mäkiviikon yhteispisteissä hän oli seitsemäs vuosina 1984–1985 ja 1985–1986.


title: Ali Hassan Mwinyi

text: Ali Hassan Mwinyi (s. 8. toukokuuta 1925 Kivure) oli Tansanian presidentti 1985–1995 ja hallitsevan CCM-puolueen johtaja 1990–1995. Hän oli ennen presidenttikauttaan sisäministerinä ja varapresidenttinä.


title: Ali Hassan Mwinyi

text: Mwinyi on koulutukseltaan opettaja, ja hän oleskeli Newcastlessa ja Hullissa 1950-luvun puolivälissä.


title: Ali Hassan Mwinyi

text: Presidenttinä Mwinyi aloitti edeltäjänsä Julius Nyereren rakentaman sosialistisen järjestelmän purkamisen. Hinnat vapautettiin, ja maa avattiin ulkomaisille investoinneille. Puolue ja valtionhallinto erotettiin toisistaan, ja 7.5.1992 Mwinyin toisella kaudella sallittiin oppositiopuolueet. Samana vuonna rekisteröityi kuusi uutta puoluetta, mutta CCM säilytti johtoasemansa myös vapaissa vaaleissa, ja Mwinyin seuraajaksi tuli 1995 Benjamin Mkapa.


title: Ammuntaa – Ulla Tapaninen

text: Ammuntaa – Ulla Tapaninen on MTV3:lla vuosina 1996-1997 esitetty näyttelijä Ulla Tapanisen viihdeohjelma. Ohjelmassa Tapaninen istui maitotonkan päällä ja esitti studioyleisölle Stand up-komiikkaa.


title: Peugeot 505

text: Peugeot 505 on Peugeot’n vuosina 1979–1992 valmistama ylemmän keskiluokan henkilöautomalli. 505 esiteltiin vähitellen korvaamaan edeltänyt Peugeot 504, ja lisäksi se korvasi myös suuremman 604-mallin sen valmistuksen päätyttyä vuonna 1985. Peugeot 505:n seuraajiksi tulivat Peugeot 405 ja 605.


title: Peugeot 505

text: 505 muistutti muotoilultaan vuonna 1978 esiteltyä pienempää etuvetoista Peugeot 305 -mallia, mutta oli edeltäjänsä tavoin takavetoinen. Vuonna 1982 esiteltiin farmarimalli Break, joka oli saatavana myös kahdeksanpaikkaisena Familiale-versiona, jossa oli kolme istuinriviä.


title: Peugeot 505

text: Malli koki vuonna 1985 kasvojenkohotuksen, jossa suurin muutos oli täysin uusi sisusta. Myös takavaloja ja puskureita uudistettiin. Vuonna 1987 uuden 405-mallin esittelyn yhteydessä mallivalikoimaa supistettiin ja sedanin tuotanto päättyi vuonna 1989, jolloin markkinoille tuli uusi lippulaivamalli Peugeot 605.


title: Bronkopulmonaalinen dysplasia

text: Bronkopulmonaalinen dysplasia on pienten keskoslasten krooninen keuhkosairaus. Siinä vauvan lisähapen tarve jatkuu yli ajankohdan, jolloin alkuperäiseen laskettuun aikaan olisi jäljellä neljä viikkoa.


title: Bronkopulmonaalinen dysplasia

text: Sairaus puhkeaa useimmiten syntymän jälkeen ja sairaudella on yleensä vahva yhteys keuhkojen kehittymättömyyteen. Sairauden hoidossa käytetään usein hengityskonetta ja kortisonihoitoa.


title: Jukka Kalso

text: Jukka Kalso (s. 13. elokuuta 1955) on suomalainen uransa lopettanut mäkihyppääjä, joka on aktiiviuransa jälkeen toiminut valmentajana.


title: Jukka Kalso

text: Kalso sijoittui maailmancupissa kahdesti kolmen parhaan joukkoon kaudella 1986–1987: hän oli kolmas normaalimäen kilpailussa Thunder Bayssä sekä toinen mäkiviikon osakilpailussa Garmisch-Partenkirchenissä Andreas Bauerin jälkeen. Kaikkiaan Kalso sijoittui maailmancupin osakilpailuissa yksitoista kertaa kymmenen parhaan joukkoon. Hän toimi Risto Pirttimäen ohella olympiavoittaja Jani Soinisen valmentajana.


title: Joshua Hill

text: Joshua Hill (1773 – 1844?) oli yhdysvaltalainen seikkailija. Hän saapui vuonna 1832 Pitcairnin saarille, jonne brittiläisen HMS Bounty-laivan kapinalliset ja heidän tahitilaisten puolisonsa olivat 1790-luvulla asettuneet asumaan. Kapinallisten perilliset olivat muuttaneet Tahitille viimeisen Bounty-laivan kapinallisen, John Adamsin kuoltua, mutta olivat palanneet muutamia viikkoja enne kuin Hill saapui Tahitille. Hill hyötyi saarella vallinneista epävakaista mielialoista, ja hänet nimitti itsensä saaren presidentiksi. Hän toimi tehtävässä vuoteen 1837 saakka. Hänen hallintonsa perustui tyranniaan, ja hän vangitsi valtakaudellaan useita saaren asukkaita. Hänet erotettiin ja karkotettiin saarelta vuonna 1838, ja sen jälkeen alkuperäisten asukkaiden jälkeläiset ottivat saaren jälleen haltuunsa.


title: Joshua Hill

text: Viimeinen maininta Hillistä on vuodelta 1844, jolloin hän laati valituksen lähetyssaarnaajien toiminnasta Tahitilla, missä hän oli käynyt 12 vuotta aikaisemmin.


title: Luettelo kiertoradoista

text: Tämä on luettelo kiertoradoista keskuskappaleen tai tietyn rataparametrin mukaan lajiteltuna.


title: Kimmo Savolainen

text: Kimmo Savolainen (s. 2. elokuuta 1974) on suomalainen mäkihyppyvalmentaja ja entinen mäkihyppääjä. Hän kilpaili maailmancup-tasolla vuosina 1994–1998.


title: Kimmo Savolainen

text: Savolainen voitti maailmancupin normaalimäen kilpailun Kuopiossa 28. helmikuuta 1996. Kymmenen päivää aiemmin hän oli sijoittunut kolmanneksi suurmäen kilpailussa Iron Mountainissa. Savolainen sijoittui maailmancupin osakilpailuissa kymmenen parhaan joukkoon yhteensä kahdeksan kertaa. Vuonna 1998 hän oli kolmastoista lentomäen MM-kisoissa Oberstdorfissa. Savolainen edusti seuratasolla Puijon Hiihtoseuraa.


title: Kimmo Savolainen

text: Savolainen on toiminut valmentajana vuodesta 2002 lähtien. Vuosina 2008–2012 hän toimi Suomen yhdistetyn maajoukkueen päävalmentajana. Hän on toiminut myös Italian yhdistetyn maajoukkueen mäkivalmentajana. Vuonna 2017 hän aloitti Turkin mäkihyppymaajoukkueen apuvalmentajana.


title: Alfonso V (Portugali)

text: Alfons V Afrikkalainen (1432–1481) , portugaliksi "Afonso V o Africano", oli Portugalin ja Algarven kahdestoista kuningas. Hän nousi muodolliseksi valtiaaksi jo kuusivuotiaana isänsä kuollessa 1438, mutta isän testamentin mukaan äiti Eleanor Aragonilainen toimi sijaishallitsijana. Kansankokous valitsi kuitenkin sijaishallitsijaksi Alfonsin sedän, Pedron. Pedron vaikutusvalta kasvoi, kun hän sai järjestettyä avioliiton nuoren Alfonsin ja tyttärensä Isabelin välille. Pedron ja Edvardin I:n velipuoli, Juhana I:n avioton poika Alfonso, joka oli saanut arvonimen Bragançan herttua, tavoitteli myös sijaishallitsijuutta.


title: Alfonso V (Portugali)

text: Alfonsin tullessa täysi-ikäiseksi 1448, hän sai vallan itselleen. Hän kumosi sijaisvallan aikana asetetut lait, julisti setänsä kapinalliseksi ja kävi verisen Alfarrobeiran taistelun, jossa entinen sijaishallitsija sai surmansa. Bragançan herttuan joukot olivat tasitelussa nuoren kuninkaan puolella, ja näin Bragançan sukuhaaran vaikutusvalta kasvoi.


title: Alfonso V (Portugali)

text: Tämän jälkeen Alfons kiinnitti huomionsa Afrikkaan, ja laajensi Portugalin alueita siellä. Hän sai vuonna 1452 paavi Nikolaus V:ltä bullan "Dum Diversas", joka valtuutti kuninkaan alistamaan saraseenit ja pakanat orjuuteen. Tätä bullaa käytettiin Portugalin orjakaupan luvallisuuden perustana Länsi-Afrikassa.


title: Alfonso V (Portugali)

text: Afrikan jälkeen Alfonsin huomio kiinnittyi taas Euroopan puolelle. Hänen sisarensa Joan oli Kastilian kuningatar, joka sai vain yhden tyttären, jota sitäkin epäiltiin jonkun muun kuin kuninkaan lapseksi. Alfons nai sisarentyttärensä Joannan varmistaakseen suvun kunnian ja kruunun pysymisen perheessä. Alfons haki turhaan Ranskasta tukea kruununperimyskysymyksiin, masentui, luopui vallasta vuonna 1477 poikansa hyväksi ja vetäytyi luostariin, missä kuoli vuonna 1481.


title: Usko Kantola

text: Usko Toivo Kantola (11. syyskuuta 1913 Sysmä – 27. heinäkuuta 1994 Helsinki) oli suomalainen näyttelijä.


title: Usko Kantola

text: Kantola näytteli pitkään Helsingin Kansanteatterissa. Kantola oli ahkera esiintyjä opereteissa, sillä hän oli alkujaan oopperalaulaja. Pitkän teatteriuran lisäksi Usko Kantola näytteli sivurooleja noin 30 elokuvassa. Usko Kantola näytteli muun muassa elokuvissa "Kuningas kulkureitten" (1953), "Pieni luutatyttö" (1958) ja "Sven Tuuva" (1958).


title: Everybody’s Golf 5

text: Everybody’s Golf 5 on Japanissa heinäkuussa 2007 julkaistu peli PlayStation 3 -konsolille. Pelin alkukielinen nimi on みんなのGOLF 5 (Minna no Golf 5).


title: Everybody’s Golf 5

text: Peli on jatkoa aikaisemmin eri PlayStation-laitteille julkaistulle sarjalle. Aikaisempiin osiin verrattuna pelissä on uutta HD-tarkkuus ja vaihtoehtoinen tapa lyödä palloa.


title: Everybody’s Golf 5

text: Everybody’s Golf -sarja erottuu muista golfpeleistä yhdistämällä manga-henkisen grafiikan ja mutkattoman pelattavuuden.


title: Kerkoopit

text: Kerkoopit (, "apinamiehet") olivat kreikkalaisessa mytologiassa kaksi pienikokoista veljestä, jotka varastelivat ja harrastivat kaikenlaista lurjustelua. Vaikka useimmiten heidän lukumääräkseen mainitaan kaksi, heidän nimensä vaihtelevat eri lähteissä. Diodoros Sisilialainen kertoo heitä lisäksi olleen useampia, vaikkei heidän lukumääräänsä ilmoitakaan. Heidän vanhemmikseen on ilmoitettu Theia ja Okeanos.


title: Kerkoopit

text: Kerkoopit varastivat kerran Omfalen palveluksessa olleen Herakleen aseet tämän nukkuessa. Herodotos sijoitti tapahtumat Thermopylaihin, mutta Homeros mainitsee tapahtumapaikaksi Euboian. Herakles vangitsi ja sitoi heidät viedäkseen heidät mukanaan. Tällöin veljekset huomasivat Herakleen vastaavan kuvausta heidän äitinsä varoituksesta vältellä mustapakaraista miestä. Yhden version mukaan Herakles oli niin hyvittunut veljesten jutuista, että päästi heidät vapaaksi. Joissakin versioissa heidät puolestaan tapetaan, viedään Omfalen luokse tai vaihtoehtoisesti vapautetaan heidän äitinsä pyynnöstä.


title: Kerkoopit

text: Kerkooppien myöhemmistä vaiheista kerrotaan, että Zeus muutti heidät joko kiveksi tai apinoiksi saatuaan tarpeeksi veljesten vääryyksistä ja petoksista.


title: John Adams (kapinallinen)

text: John Adams (1768? - 5. maaliskuuta 1829) oli viimeinen eloonjäänyt HMS Bounty -laivan kapinallisista, jotka asettuivat asumaan Pitcairnin saarille tammikuussa 1790, vuosi kapinan jälkeen. Hänen oikea nimensä oli John Adams, mutta hän käytti nimeä Alexander Smith vuoteen 1808.


title: John Adams (kapinallinen)

text: HMS Bounty -laivan kapinalliset ja heidän tahitilaiset kumppaninsa polttivat aluksen saavuttuaan Pitcairnille 1790. Hylyn jäännökset on edelleen nähtävissä Bountylahden (Bounty Bay) pohjassa. Vaikka saaren asukkaat kykenivät selviytymään saarella maanviljelyn ja kalastuksen avulla, siirtokunnan hyvältä näyttäneen alun jälkeen saarella vallitsi jännittynyt ilmapiiri. Alkoholismi, murhat ja sairaudet olivat tappaneet suurimman osan kapinallisista, sekä Tahitilta saapuneista miespuolisista henkilöistä. John Adams, Matthew Quintal ja Edward Young olivat kolme viimeistä elossa olevaa kapinallista vuonna 1799, jolloin Adams ja Young surmasivat humalaisen Quintalin. Bountylta löytynyt Raamattu johdatti kuitenkin Adamsin ja Youngin katumuksen tielle.


title: John Adams (kapinallinen)

text: Kun yhdysvaltalainen Topaz-laiva löysi Pitcairnin uudelleen vuonna 1808, Adamsille, viimeiselle elossa olevalle kapinalliselle, myönnettiin armahdus kapinoinnistaan. Vuonna 1825 hän meni naimisiin ja sai ainoan poikansa, Georgen.


title: John Adams (kapinallinen)

text: Pitcairnin pääkaupunki, Adamstown on nimetty John Adamsin mukaan.


title: Islamin suuntaukset

text: Islamin uskonto on jakautunut useisiin suuntauksiin, joista kaksi päähaaraa ovat sunnalaisuus ja šiialaisuus. Näistä ensin mainittu on hallitsevampi, sillä 90 prosenttia muslimeista on sunnalaisia. Vastaavasti alueellisesti Iranin ja Irakin alueella vallitsevana suuntana on šiialaisuus.


title: Islamin suuntaukset

text: Sunnalaisuus on islamin suurin suuntaus, johon kuuluu noin 90 % kaikista muslimeista. Sunnilaisuus kehittyi 700- ja 800-luvuilla šiialaisuudesta, josta se erosi 660-luvulla. Se edustaa Koraanin tulkinnassa konservatiivista suuntaa, ja noudattaa profeetan menettelytapaa. Uusia tulkintoja ei hyväksytä.


title: Islamin suuntaukset

text: Sunnalaisuuden sisällä on useampia lainopillisia ("fiqh") ja teologisia ("kalam") suuntauksia. Klassisen sunnilaisen islamin neljä suurta lainopillista koulukuntaa ovat malikismi, hanafismi, shafi'ismi ja hanbalismi. Teologisia koulukuntia puolestaan ovat ash'arismi, maturidismi ja voimakkaan literalistista tulkintaa painottava traditionalistinen teologia tai atharismi. Lisäksi puhutaan fundamentalisistisesta suuntauksesta, joka äärimuodoissaan edustaa yleensä atharistista teologiaa, jonka vastakohta on liberaali tai edistyksellinen suuntaus, joka painottaa itsenäisen tulkinnan eli "ijtihadin" merkitystä opillisissa kysymyksissä. Klassisia näkemyksiä on usein arvosteltu siitä, ettei "ijtihadilla" ole ollut niiden šaria-tulkinnoissa riittävää sijaa.


title: Islamin suuntaukset

text: Šiialaisuus on toinen islamin pääsuuntauksista. Šiiat ovat enemmistönä Iranissa ja Irakissa. Yhtenä erona sunneihin on Muhammedin jälkeläisten tunnustaminen kalifeiksi. Heidän mukaansa Alin pojista polveutuvat johtajat, imaamit, joilla on myös uskonnollinen valta. Šiialaisuus jakautuu useisiin eri haaroihin. Suurin näistä on kaksitoistašiialaisuus, joka on Iranin valtionuskonto. Muista muodoista seuraavaksi merkittävin on seitsemänšiialaisuus.


title: Islamin suuntaukset

text: Suufilaisuus on islamin mystiikkaa korostava suuntaus. Sen päämääränä on yhteys Jumalaan mietiskelemällä. Nimitys suufilaisuus tulee arabian sanasta "suf", joka tarkoittaa villaa. Sillä viitataan askeettien käyttämään villakaapuun. Osa selittää nimityksen tulevan kreikan sanasta "sofia", viisaus tai arabian "safa", puhtaus. Suufilaisuus kehittyi 700-luvulla, ja sitä esiintyy niin šiiojen kuin sunnienkin keskuudessa. Askeettisuus ja köyhyyden ihainnointi ovat yleistä sufeille, joka on ottanut vaikutteita kristillisestä munkkihurskaudesta. Suufilaisuutta esiintyy sekä sunnalaisuuden että šiialaisuuden sisällä, eikä se ole suuntaus samassa merkityksessä kuin nämä.


title: Islamin suuntaukset

text: Ibadilaisuus on hyvin vanha lähes yksinomaan Omanissa seurattu hyvin vanhoillinen islamin haara. Se ei edusta sen enempää šiialaisuutta kuin sunnalaisuutta, ja se voidaan nähdä näiden lisäksi kolmanneksi perinteisen islamin päähaaraksi, ja syy sille, miksi sitä ei tällaisena mainita on vain liikkeen pieni koko ja vähäinen merkitys.


title: Islamin suuntaukset

text: Dervissit ovat luostariyhteisöön järjestäytyneitä sufilaismunkkeja. He muodostavat pääasiassa miehille tarkoitettuja hierarkkisia veljeskuntia. Dervissit harrastavat erilaisia ekstaasitekniikoita, kuten jumalakokemuksen saamista tanssin avulla.


title: Islamin suuntaukset

text: Ahmadialaisuus on uusislamistinen lähetystyötä tekevä järjestö. Sillä on toimintaa myös länsimaissa.


title: Falcon Beach

text: Falcon Beach on kanadalainen televisiosarja, joka on kuvattu Winnipeg Beachissa, Manitobassa, Kanadassa. Suomessa sarjaa esittää Nelonen.


title: Marian, Again

text: Marian, Again on vuonna 2005 valmistunut, brittiläinen kaksiosainen TV-elokuva, jonka on ohjannut David Drury. Elokuvan alkutekstien mukaan elokuva perustuu tositapahtumiin.


title: Marian, Again

text: Perheenisä Chris Bevan kaupungilla ollessaan uskoo nähneensä entisen tyttöystävänsä Marianin, joka katosi selittämättömästi 15 vuotta sitten. Kun Chris tapaa Marianin, tämä käyttäytyy kuin ei olisi koskaan nähnytkään häntä. Chris päättää selvittää, mitä Marianille on kaikkien näiden vuosien aikana tapahtunut.


title: The Dance of Eternity

text: The Dance of Eternity on progressiivista metallia soittavan Dream Theaterin viidennen studioalbumin n yhdeksäs kappale.


title: The Dance of Eternity

text: The Dance of Eternity on instrumentaali ja se on yksi Dream Theaterin monimutkaisimmista: kappaleen on laskettu sisältävän yli 100 tahtilajin vaihdosta.


title: The Dance of Eternity

text: Kappale muistetaan erityisesti Jordan Rudessin pianosoolosta, joka kuulostaa 1920 -luvun mykkäelokuvien musiikilta.


title: Luettelo Dragon Ballin hahmoista

text: Tämä on luettelo manga- ja animesarjan "Dragon Ball" hahmoista.


title: Luettelo Dragon Ballin hahmoista

text: Androidi 16 on Dragon Ball-mangassa ja animessa hiljainen, voimakas ja isokokoinen. Hänet loi Dr. Gero, joka ei halunnut herättää häntä, koska androidi 16 oli Geron mielestä epäonnistunut androidiluomus. Androidi 16 kuoli, kun Cell murskasi jalallaan Androidi 16:n pään. Tämän jälkeen Son Gohan muuttui Super saiyan 2 -tasolle. Androidi 16:n viimeiset sanat olivat. ”Suojele luontoa ja eläimiä, joita minäkin rakastin.”


title: Luettelo Dragon Ballin hahmoista

text: Android 18 on nuori nainen televisiosarjassa DragonBall Z. Varsinaisesti Androidi 18 on Dr. Geron luoma 'muokattu ihminen'. Android 18:lla on veli nimeltään Android 17.


title: Luettelo Dragon Ballin hahmoista

text: Eräässä vaiheessa Cell imaisee Android 18:n ja 17:n itseensä ja muuttuu täydelliseksi olennoksi (Super Perfect Cell). Cell tosin oksentaa Android 18:n ulos Gohanin potkaistua tätä täydellä iskulla vatsaan. Myöhemmin Android 18 menee naimisiin Krillinin kanssa ja he saavat lapsen, jonka nimeksi tulee Marron.


title: Luettelo Dragon Ballin hahmoista

text: Android 18:sta tehtiin valmistuksessa hyvin kaunis nainen. Hänellä on vaaleat keskipitkät hiukset ja vaaleansiniset silmät. Hän on hyvin voimakas android ja hyvin paha, mutta muuttuu hyväksi jaksossa, jossa Cell oksentaa hänet ulos. Toisin kuin veljensä, hän siirtyi sen jälkeen hyvien puolelle.


title: Luettelo Dragon Ballin hahmoista

text: Android 17 on Dragon Ball Z -animessa esiintyvä fiktiivinen hahmo. Android 17 oli Dr. Geron epäonnistunut luomus, joka tuhosi luojansa heti herättyään. Nimestään huolimatta hahmo on kyborgi. Se on Android 18:n kaksoisveli, jonka alkuperäinen tarkoitus oli tuhota Son Goku ja sen jälkeen yhdistyä Geron toiseen luomukseen, Celliin. Cellin kuoltua Android 17 poistui sarjasta. Hänet nähdään Dragonball Z:ssä myöhemmin antamassa Gokulle energiaa Majin Buun tuhoamiseksi ja Dragonball GT:ssä yhdistymässä kokonaan mekaaniseen kaksoisolentoonsa, jonka kanssa muodostaa uuden hahmon Super 17.


title: Luettelo Dragon Ballin hahmoista

text: Chi-Chi on Akira Toriyaman luoma mangahahmo, joka esiintyy Dragon Ball-, Dragon Ball Z- ja Dragon Ball GT -sarjoissa. Chi-Chi nähdään aluksi Dragon Ballissa isänsä Härkäruhtinaan seurassa. Goku lupaa Chi-Chille menevänsä hänen kanssaan naimisiin. Chi-Chi osallistuu Maailman Vahvin -turnaukseen.


title: Luettelo Dragon Ballin hahmoista

text: Gokulla ja Chi-Chillä on kaksi lasta, Son Gohan ja Son Goten. Gohan ja Goten ovat puolisaiyalaisia. Heillä on uskomattomia voimia. Chi-Chi on hyvin ankara ja halusi, että Gohan opiskelisi. Chi-Chi ei pidä Piccolosta ja hänellä on siihen hyvä syy. Kun Goten syntyi, niin Chi-Chi opetti hänet taistelemaan. Aluksi hän oli pelkkä ärsyttävä pomottaja, mutta sai lisää ymmärrystä sarjan aikana.


title: Luettelo Dragon Ballin hahmoista

text: Häntä ärsytti se, että Goku otti Gohanin taisteluihin mukaan. Hän on perheessä yleensä se, joka on pomo ja pääsee yleensä niskan päälle. Chi-Chi oli myös yksi niistä, jotka Baby otti valtaansa ja hän käski Gohanin ja Gotenin hyökätä Gokun kimppuun, kun tämä, Trunks ja Pan palasivat Maahan. Mangan suomenkielisessä versiossa Chi-Chi puhuu Turun murteella.


title: Luettelo Dragon Ballin hahmoista

text: Cooler on Dragon Ball Z -elokuvissa esiintyvä kuvitteellinen hahmo. Cooler on Friezan veli. Cooler esiintyi myös Dragon Ball GT:ssä, kun Dr. Gero ja Dr. Myuu avasivat portin Maan ja Manalan välille. Coolerilla on myös henkivartijoita, kuten Friezalla. Tunnetuin heistä on saiyalaispetturi Salza. Coolerin tappoi Goku. Cooler esiintyy jälkeen Meta-Cooler muodossa, jonka tappoi Goku ja Vegeta Super Saiyan -muodossa.


title: Luettelo Dragon Ballin hahmoista

text: Cooler on Friezan veli, joka on vahvempi kuin Frieza ja näki planeetta Vegetan tuhon. Cooler kuuli, että supersaiyalainen oli voittanut Friezan, vaikka hän oli taistellut täysillä voimillaan. Cooler lähtee Maahan tuhoamaan supersaiyalaisen mukanaan vahvimmat agenttinsa Salza, Neizu sekä Doore. Piccolo tuhoaa Nizun ja Dorin, mutta Salza onkin vaikeampi tapaus. Piccolo pääsee silti etuasemaan, mutta Cooler itse tulee paikalle ja ampuu Piccoloon voimakkaan Death Beamin. Kun Goku parantuu erakkorapujen avulla, hän haastaa Coolerin taisteluun luullen tätä Friezaksi. Cooler ja Goku taistelevat tasavertaisesti, mutta Cooler muuttuu viidenteen muotoonsa ja hakkaa helposti Gokua. Goku kuitenkin muuttuu jälleen supersaiyalaiseksi ja taistelee tasavertaisesti Coolerin kanssa. Cooler valmistautuu tuhoamaan Maan Supernovalla, mutta Goku lyö sen takaisin kamehamehalla ja Cooler osuu Aurinkoon. Coolerin apuri Salza kuitenkin kaivaa itsensä ylös kivien alta ja aikoo tuhota heidät, mutta Piccolo tappaa Salzan Special Beam Cannonilla.


title: Luettelo Dragon Ballin hahmoista

text: Dabura on demonien kuningas Dragon Ball Z-animessa. Hän toimii maagi Babidin alaisena. Daburan sylki muuttaa uhrin kiveksi ja taian voi peruuttaa vain tappamalla Daburan. Hän taistelee Gohania vastaan ja he ovat melko tasaväkisiä. Dabura myös oivaltaa, että hän ja Babidi voivat käyttää Vegetaa hyväkseen.


title: Luettelo Dragon Ballin hahmoista

text: Kun Majin Buu kuoriutui, Dabura ei uskonut sen olevan vahva, vaan pilkkasi sitä. Buu suuttui ja tainnutti hänet hetkeksi. Tämän jälkeen Dabura seivästi Buun, joka ei ollut siitä moksiskaan ja tappoi Daburan muuttamalla hänet keksiksi ja syömällä sen. Dabura lähetettiin Taivaaseen, koska hän olisi vain nauttinut Helvetistä. Dabura nähdään vielä sarjassa Taivaassa Chi-Chin, Bulman ja Videlin kanssa.


title: Luettelo Dragon Ballin hahmoista

text: Daburan nimi tulee taikasana "abracadabra"n loppuosasta "dabra". Mangassa häntä ei nimitetä demonikuninkaaksi, vaan pahuuden maailman hallitsijaksi.


title: Luettelo Dragon Ballin hahmoista

text: Dende on namekilainen Dragon Ball Z -sarjassa. Dende auttaa Gohania ja Krilliniä toivomaan Namekin takaisin lohikäärmekuulalla ja ystävystyy heidän kanssaan. Gokun lähdettyä etsimään uutta jumalaa Maalle, Dende päätetään ottaa jumalaksi, jolloin hän muuttaa asumaan Jumalan palatsiin (Kami's Lookout).


title: Luettelo Dragon Ballin hahmoista

text: Dodoria on Dragon Ball -mangassa ja Dragon Ball Z -animessa esiintyvä Frieza-hahmon kätyri. Dodoria kuuluu Freezan vahvimpiin ja luotetuimpiin kätyreihin Zarbonin kanssa, vaikkei hän olekaan taistelijanero. Hän on isokokoinen. Dodorian tappoi Vegeta.


title: Luettelo Dragon Ballin hahmoista

text: Dr. Gero on Dragon Ball Z -animessa esiintyvä fiktiivinen henkilö. Dr. Gero on tiedemies, joka on luonut sarjassa esiintyvät androidit, sekä Cellin ja Super Android 17:n. Elokuvassa Super Android 13! androidit 17 ja 18 tappavat Dr. Geron.


title: Luettelo Dragon Ballin hahmoista

text: Great Saiyaman on fiktiivinen henkilö Akira Toriyaman luomassa Dragon Ballissa. Hän on supersankari, joka liikkuu Great Saiyawomanin kanssa.


title: Luettelo Dragon Ballin hahmoista

text: Great Saiyaman on 18-vuotiaan Gohanin alter ego. Great Saiyaman on maailmanpelastamisen ohella syntynyt hahmo, koska Gohan tarvitsi valehenkilöllisyyden. Great Saiyawoman/Great Saiyaman 2 on hänen parinsa ja tyttöystävänsä Videl. Tämä duo syntyi Buu-saagan lopulla. He myös taistelivat Hirudegarnia vastaan Wrath of the Dragon -elokuvassa.


title: Luettelo Dragon Ballin hahmoista

text: Hercule (tunnetaan nimellä Mr. Satan) on isokokoinen taistelija ja maailmanmestari. Hercule osallistui Cell Gamesiin ja häntä pidettiin turnauksen varmimpana voittajana. Cell kuitenkin lyö Herculeen yhdellä iskulla pois kehästä, mutta Hercule väittää että hän menetti tasapainonsa. Hercule näkee Gokun ja Cellin raivokkaan taistelun, mutta väittää sen olevan temppu. Todellisuudessa Hercule pelkää kohdata Cellin uudestaan ja tämä teeskentelee sairasta. Androidi 16 pyytää Herculeelta että tämä heittäisi 16:n pään suoraan Gohanin eteen. Hercule suostuu tähän ja tämän seurauksena Cell tappaa 16:n lopullisesti ja Gohanin voimat heräävät. Kun Gohan onnistui voittamaan Cellin kamehameha-aallolla, Hercule ja tv-ryhmä olivat tajuttomia. Hercule herää ensimmäisenä ja huomaa Z-sotureiden ja Cellin kadonneen. Pian tv-juontaja herää ja kysyy mitä Cellille tapahtui. Hercule päättää käyttää tilanteen hyödykseen ja valehtelee voittaneensa Cellin. Tämän seurauksena Hercule saa kaiken kunnian ja kaupunki nimetään hänen mukaansa. Seitsemän vuotta myöhemmin pidetään uusi maailmanmestaruusturnaus, mihin osallistuvat myös Z-soturit. Hercule tunnistaa heidät välittömästi ja pelkää että totuus tulee ilmi. Turnauksen alussa näytetään videoklippi missä Hercule voittaa Cellin. Videoleike oli kuitenkin näytelty, joten totuus ei tullut ilmi.


title: Luettelo Dragon Ballin hahmoista

text: Turnauksessa Hercule kohtasi juniorimestari Trunksin, joka iski Herculen yhdellä iskulla suoraan seinään. Kuten yleensä, Hercule väitti jotain muuta. Maailmanmestaruusfinaalissa Herculen vastustajaksi asettui Androidi 18, jota Hercule pelkäsi. 18 ehdottaa Herculelle että jos Hercule voittaa 18:n niin kaikki voittorahat jäävät hänelle. Androidi 18 antaa Herculeen voittaa ja Hercule saa pitää mestaruudensa. Hercule lähtee päihittämään Majin Buun, mutta huomaa lopulta kuinka kiltti hän on. Kun Hercule ammuttiin kuoliaaksi, Buu herättää tämän henkiin, mutta raivoissaan Buu vapautti Pahan Buun. Paha Buu tappaa kaksi rikollista, mutta ei pysty tappamaan Herculea, koska tunsi tämän vielä. Hercule pelastuu maantuhosta Gokun avulla. Hän uskaltaa taistella jopa Kid Buuta vastaan, mutta Herculen voimataso on 24 ja Kid Buun melkein 10 miljardia. Kun Goku oli tekemässä Spirit Bombia, Hercule ottaa yhteyttä maahan ja pyytää maankansalaisten nostamaan kätensä, koska Hercule väittää sen antavan voimaa hänelle. Todellisuudessa voimat menevät suoraan Spirit Bombiin. Herculen avustuksella Goku saa Spirit Bombin valmiiksi ja onnistuu tuhoamaan Kid Buun. Lopulta Hercule kertoo Buun olevan tuhoutunut ja kansalaiset luulevat Herculeen päihittäneen hänet, mikä käytännössä oli Herculen ansiosta. Hercule ei anna Vegetan tappaa Majin Buuta, jonka hyvä puoli jäi henkiin. Herculesta ja muista Z-sotureista tulevat ystäviä. Herculella on tytär nimeltään Videl ja hänen lapsenlapsensa Pan, joka on isänsä Gohanin tavoin supersaiyalainen.


title: Luettelo Dragon Ballin hahmoista

text: Hirudegarn (Hildegarn on toinen nimike) on paha kuvitteellinen olento Akira Toriyaman luomiin Dragon Ball Z -mangoihin perustuvassa Dragon Ball -elokuvassa Wrath of the Dragon.


title: Luettelo Dragon Ballin hahmoista

text: Hirudegarn oli aikoinaan jumala eräälle avaruuden velhorodulle. Velhot halusivat tuhota universumista kaikki muut rodut itseään lukuun ottamatta, joten he loivat Hirudegarnista aineellisen muodon pyrkimystensä välikappaleeksi. Alkajaisiksi Hirudegarn hyökkäsi eräälle planeetalle, jonka asukkaat hirviö hävittikin lähes totaalisesti. Kuitenkin planeetan asukas Tapion asettui veljensä ja erään velhon kanssa Hirudegarnia vastaan. Tapion jähmetti Hirudegarnin veljensä kanssa erikoisilla taikahuiluilla. Tämän jälkeen velho halkaisi jättiläisen kahtia. Hirudegarnin alempi puolisko suljettiin Tapionin veljeen ja ylempi puolisko Tapioniin. Lisäksi velho sulki molemmat veljekset taiottuihin soittorasioihin ja laukaisi ne avaruuteen.


title: Luettelo Dragon Ballin hahmoista

text: Vuosia myöhemmin Hirudegarnin luoneen velhorodun edustaja Hoi sai käsiinsä molemmat soittorasiat ja vapautti helposti Hirudegarnin alemman puoliskon. Saadakseen toisen rasian auki, hän matkusti Maahan ja toivoi, että Shenlong aukaisisi rasian. Toive toteutui ja Tapion pääsi vapaaksi. Lukuisten yritysten jälkeen Hoi sai liitettyä hirviön molemmat puoliskot jälleen yhteen. Hirudegarn näytti mahdottomalta vastukselta Gokulle ja kumppaneille, kunnes Trunks ja Goten fuusioituivat Gotenksiksi. Hirudegarn kärsi nopeasti tappion, mutta muutti muotoaan ja vahvistui niin, ettei edes Gotenks enää pärjännyt. Juuri kun kaikki näytti mahdottomalta, Goku muuttui supersaiyan 3 muotoon ja voitti Hirudegarnin massiivisella Super Dragon Fist hyökkäyksellä.


title: Luettelo Dragon Ballin hahmoista

text: Kamesennin eli Muten-Rôshi on Akira Toriyaman luoma mangahahmo, joka esiintyy Dragon Ball-, Dragon Ball Z- ja Dragon Ball GT -sarjoissa. Hän on tarinan päähahmon, Son Gokun ensimmäisiä opettajia ja kilpikonnamestari. Hänen oppilaitaan ovat olleet muun muassa Son Gohan vanhempi, Goku, Yamcha, Krillin jne. Hänen erityispiirteensä on irstaus ja härskit vitsit. Hän ei vanhene lainkaan, sillä hän on ottanut feenikslinnun kuolemattomuusrohtoa. Alussa tämä korostui erityisesti kuulien keruussa. Kamesenninilla on sisko, ennustajaeukko. Hänen erikoistekniikkansa on mahtava kamehameha, jonka hän kehitti itse. Kamesennin ei ole enää kovin vahva muihin verrattuna, sillä hän ei harjoittele. Hän taisteli sarjan alussa Maailman Vahvin -turnauksissa Jackie Chunin nimellä. Taistelussa Gokua vastaan hän tuhosi Kuun kamehameha-aallolla.


title: Luettelo Dragon Ballin hahmoista

text: Master Roshi on Kamesennin taiteilijanimi. Master Roshi opetti Gokulle kamehamehan. Muuten Roshi on yhtä irstas kuin siskonsa Baba. Kamesennin pelasti aikaisemmin Härkäruhtinaan palatsin suurista liekeistä kamehamehalla, joka oikeastaan tuhosi palatsin.


title: Luettelo Dragon Ballin hahmoista

text: Kuningas Cold ("コルド大王, Korudo Daiō") on Dragon Ball -mangassa ja Dragon Ball Z -animessa esiintyvä fiktiivinen henkilö. Cold on Friezan ja Coolerin isä ja muistuttaa ulkonäöltään Friezan toista muotoa. Nähtyään Friezan riekaleet avaruudessa, Cold palkkasi kirurgeja korjaamaan hänet. Hän saapui Friezan kanssa Maahan kostamaan Gokulle, mutta Trunks kuitenkin tappoi ensin Mecha Friezan ja sen jälkeen hänet.


title: Luettelo Dragon Ballin hahmoista

text: Mestari Karin ("カリン, Karin", animessa "Korin") on hahmo Dragon Ball -mangassa ja animesarjoissa. Karin on ainakin 800 vuotta vanha kuolematon kissa (jap. "Senbyō") ja taistelulajimestari, joka asuu Karin-tornin huipulla Yajiroben kanssa. Mestari Karin kuuluu Son Gokun parhaimpiin ystäviin. Hän esiintyy ensimmäistä kertaa mangakirjassa 8, kun Goku kiipeää Karin-torniin hävittyään palkkamurhaaja Tao Pai Paille. Hän tekee myöhemmin sarjassa lyhyitä esiintymisiä, mutta on merkittävä hahmo kasvattamiensa Erakkopapujen takia, jotka parantavat vammoja ja poistavat väsymystä.


title: Luettelo Dragon Ballin hahmoista

text: Karinilla on pyhää vettä, jonka väitetään moninkertaistavan juojansa voimia. Todellisuudessa voimien moninkertaistuminen ei johdu itse vedestä, vaan kovasta treenistä. Hänellä on myös jumalten vettä, joka tuo esiin juojansa piilevät voimat. Juojan on kuitenkin voitettava hirvittävä myrkky ennen kuin voimat tulevat esiin. Vain Goku on selviytynyt tästä myrkystä.


title: Luettelo Dragon Ballin hahmoista

text: Metal Cooler on Coolerin mekaaninen muoto joka nähdään Dragon Ball Z elokuvassa Return of Cooler. Kun Cooler iskeytyi aurinkoon hän ei kuollut vaan vahvistui koko ajan kun lopulta metallinen planeetta otti hänet ja teki hänestä Metal Coolerin Metal Coolerilla on monta kehoa.


title: Luettelo Dragon Ballin hahmoista

text: Nail ("ネイル, Neiru") on kuvitteellinen hahmo Dragon Ball -mangassa ja -animessa. Hän on sivuhenkilö, joka esiintyy lähinnä Namekin planeettaan liittyvissä jaksoissa, mutta hänellä on hyvin merkittävä osa, koska hän on osa Piccoloa. Nail nähtiin ensimmäisen kerran, kun Dende ja Kuririn saapuivat Namekin vanhimman luokse hakemaan yhtä seitsemästä Namekin lohikäärmekuulista ja Nail oli vanhimman henkivartija.


title: Luettelo Dragon Ballin hahmoista

text: Kun Ginyu-erikoisosasto saapui Namekille, lähetettiin Nail Z-soturien apuun. Nail oli juuri menossa heidän luokseen, kunnes vaistosi, että vanhin on vaarassa. Kun hän saapui vanhimman luokse, häntä odotti lohikäärmekuulien avulla kuolemattomuutta havitteleva Frieza. Nail kielsi Friezaa tappamasta vanhinta, koska jos vanhin kuolee, katoavat kuulatkin. Vanhin lähetti Nailin taistelemaan Friezaa vastaan, jotta Dende ehtisi Gohanin ja Kuririnin luokse kertomaan lohikäärmekuulien käyttämistä varten tarvittavan salasanan. Nail ja Frieza siirtyivät taistelemaan muualle suojellakseen vanhinta. Friezan ja Nailin voimien välinen ero oli valtava. Frieza käytti taistelussa vain vasenta kättä ja oli silti ylivoimainen. Frieza jätti Nailin henkihieveriin.


title: Luettelo Dragon Ballin hahmoista

text: Piccolo saapui Namekille ja löysi Nailin. Nail ehdotti Piccololle namekilaista yhdistymistä, jotta heistä tulisi voimakkaampia ja he pärjäisivät Friezaa vastaan. Piccolo suostui sillä ehdolla, että hän saisi pitää ulkonäkönsä ja oman itsensä


title: Luettelo Dragon Ballin hahmoista

text: Omega Shenron ("Super Yi Xing Long") on DragonBall GT -animen viimeinen vihollinen. Omega Shenron on yksi sarjassa esiintyvistä seitsemästä pahasta lohikäärmeestä ("The Evil Dragons", "The Shadow Dragons"), jotka syntyivät lohikäärmekuulien liiallisen käytön aiheuttamasta pahasta energiasta. Jokainen lohikäärme syntyi yhdestä kuulasta ja Omega Shenron oli aluksi yhden tähden kuulasta syntynyt lohikäärme, Syn Shenron ("一星龍, Yī Xīng Lóng"), joka oli lohikäärmeistä voimakkain.


title: Luettelo Dragon Ballin hahmoista

text: Goku kuitenkin voitti hänet helposti, joten hän imi loputkin lohikäärmekuulat itseensä, jolloin hän sai jokaisen lohikäärmekuulasta syntyneen lohikäärmeen voimat ja hänestä tuli Omega Shenron. Omega Shenron oli Gokua moninkertaisesti voimakkaampi.


title: Luettelo Dragon Ballin hahmoista

text: Gokun ja Vegetan fuusio Gogeta olisi tuhonnut Omegan lopullisesti Big Bang Kamehamehalla, mutta fuusio loppui kesken. Omega Shenron tuhoutui, kun Son Goku keräsi energiaa suureen Spirit Bombiin ja heitti sen Omegaan.


title: Luettelo Dragon Ballin hahmoista

text: Ox-King ("牛魔王, Gyūmaō", mangassa "Härkäruhtinas") on Dragon Ball -ja Dragon Ball Z -sarjoissa esiintyvä mieshenkilö. Hän on Son Gokun vaimon Chi-Chin isä. Alkuperäisessä mangassa ensikohtaamisen aikana vielä sarjan toiseksi ainoa samaan sukupuoleen suuntautunut henkilö, mutta tätä ei animessa näytetty.


title: Luettelo Dragon Ballin hahmoista

text: Pui Pui on Dragon Ball Z ja Dragon Ball GT -animessa ja -mangassa esiintyvä kuvittellinen hahmo, joka on yksi velho Babidin voimakkaimmista sotureista. Pui Pui nähdään ensimmäisen kerran, kun hän vastaanottaa Spopovichin ja Yamun, jotka olivat ryöstäneet Gohanin energian. Pui Pui kuoli, kun Vegeta tappoi hänet Babidin aluksessa.


title: Luettelo Dragon Ballin hahmoista

text:
Saibamenit (suom. Juuresmies) ovat Dragon Ball Z animessa esiintyvä saiyalaisten keksimä rotu. Saibamaneja nähdään ensimmäisen kerran kun Vegeta ja Nappa tulevat Maahan. Ne ovat pieniä ja vihreitä. Saibamenien voimataso on 1,200 eli lähes sama kuin saiyalais-soturi Raditzin. Saibamenit
taistelevat saiyalaisten puolesta jopa uhraten oman henkensä. Ilmeisesti Saibamenejä käytettiin saiyalaisten koulutukseen, sillä Bardock: Father of Goku spesiaalissa
näytetään kun nuori Vegeta tappaa kammiossa useita Saibamenejä, ilmeisesti harjoitellessaan.


title: Luettelo Dragon Ballin hahmoista

text: Spopovich on fiktiivinen hahmo japanilaisesta anime- ja mangasarjasta Dragon Ball Z. Spopovich on ihminen, joka esiintyy sarjassa Maailman Vahvin -turnauksissa. Babidi tappaa kuitenkin yllättäen Spopovichin.


title: Luettelo Dragon Ballin hahmoista

text: 25. turnauksen aikaan Spopovich on velho Babidin palveluksessa, joka hallitsee tämän mieltä taialla. Babidi antaa Spopovichille yliluonnollisia kykyjä, kuten kyvyn lentää ja niiden lisäksi muun muassa hänen lihasmassansa on kasvanut edellisestä turnauksesta. Vastapalveluksena Babidi odottaa hänen varastavan Yamun, Spopovichia muistuttavan hahmon, kanssa turnauksesta kilpailijoiden energiaa herättääkseen Majin Buun henkiin.


title: Luettelo Dragon Ballin hahmoista

text: Yamu on Dragon Ball Z -animessa ja -mangassa esiintyvä pahis, joka Spopovichin kanssa varastaa Gohanilta energiaa, jotta Babidi voisi herättää Majin Buun henkiin.


title: Luettelo Dragon Ballin hahmoista

text: Beerus (toisella nimellä Bills) on jumala, joka esiintyy s elokuvassa. Beerus näyttää ulkonäöltään violetilta kissalta, ja on vanha tuttu Freezalle ja Vegetalle. Beerus on luonteeltaan äreä ja hermostuu herkästi. Beerus on myös todella voimakas, ja voitti Gokun iskemällä häntä vain kevyesti, vaikka hän oli 3. asteen supersaiyalaisen muodossa. Goku myöhemmin haastoi Beeruksen uudelleen Supersaiyan jumalana, mutta hävisi, koska muoto ei kestänyt kuin hetken.


title: Luettelo Dragon Ballin hahmoista

text: Whis on Beeruksen ystävä, sekä opettaja. Whis tulee maan asukkaiden kanssa paremmin toimeen ja hänellä hyvä ruokahalu. Whis on luonteeltaan lempeä. Whis on Beeruksen opettajana häntä vahvempi, ja tyrmäsi Beeruksen yhdellä iskulla.


title: Juhana II (Portugali)

text: Portugalin Juhana II (3. maaliskuuta 1455–25. lokakuuta 1495), lisänimeltään "Täydellinen ruhtinas" (portugaliksi "João II o Príncipe Perfeito") oli Portugalin ja Algarven kolmastoista kuningas.


title: Juhana II (Portugali)

text: Juhana II:n isä oli Alfonso V ja äiti Coimbran Isabella. Juhana avioitui serkkunsa Viseun Leonorin kanssa vuonna 1473. Hän nousi sijaishallitsijaksi vuonna 1475 isänsä keskittyesässä taistelemaan Kastilian kruununperimyksestä, mutta varsinaisesti Juhanasta tuli kuningas vasta isänsä kuoltua vuonna 1481.


title: Juhana II (Portugali)

text: Juhana seurasi isäänsä Afrikan sotaretkille jo nuorena prinssinä. Muut ylhäiset pelkäsivät ja vihasivat Juhanaa, koska hän oli oman tiensä kulkija. Valtaan päästyään Juhana pyrki vähentämään aateliston valtaa ja keskittämään sitä itselleen. Aateliset alkoivat juonia ja punoa salaliittoja. Ensimmäiset salaliitoista Juhana tyrehdytti verisesti ja sai sitten hallita rauhassa. Ne aateliset, jotka vannoivat julkisesti uskollisuutta Juhanalle, saivat tiettyjä etuja, mutta heidänkin oli maksettava veroa kuninkaalle.


title: Juhana II (Portugali)

text: Juhanan aikakaudella Portugalin valtio maksoi velkansa ja sen valuutasta tuli Euroopan vakain. Syynä olivat Afrikasta löytynyt kulta ja kuninkaan veropolitiikka, joka kerrytti siirtomaatuloja valtion kassaan.


title: Juhana II (Portugali)

text: Juhana edisti löytöretkiä, ja hänen aikanaan portugalilaiset etsivät meritietä Intiaan, kiersivät Hyväntoivonniemen ja löysivät Kongo-joen. Löytöretkien yksityiskohdista ei ole säilynyt paljoa tietoa, sillä lokikirjat pidettiin salaisina suojassa kilpailevilta espanjalaisilta, ja talletetuista kirjoista iso osa tuhoutui vuoden 1755 Lissabonin maanjäristyksessä.


title: Juhana II (Portugali)

text: Juhana kuoli ilman perillisiä, joten hänen seuraajansa oli Juhanan serkku Emanuel I.


title: Juhana II (Portugali)

text: Jälkipolvien antama lisänimi "Täydellinen ruhtinas" viittaa Lope de Vegan kirjoittamaan näytelmään. Siinä on nähty myös yhtymäkohtia Niccolò Machiavellin pääteokseen "Ruhtinas". Aikalaiset tunsivat Juhanan lisänimellä Tyranni.


title: Anssi Nieminen

text: Anssi Nieminen (s. 24. heinäkuuta 1967) on suomalainen mäkihyppääjä, joka kilpaili maailmancup-tasolla vuosina 1985–1993.


title: Anssi Nieminen

text: Nieminen sijoittui Keski-Euroopan mäkiviikolla 1985–1986 kuudenneksi Oberstdorfin ja kolmanneksi Innsbruckin osakilpailussa. Joulukuussa 1990 hän sijoittui maailmancupin osakilpailuissa Lake Placidin normaalimäessä kolmanneksi ja Thunder Bayn normaalimäessä neljänneksi. Lisäksi hän oli kahdesti kahdeksas Salpausselän kisoissa: normaalimäessä 1988 ja suurmäessä 1990. Nieminen edusti Jyväskylän Hiihtoseuraa ja häntä valmensivat Matti Pulli ja Risto Pirttimäki.


title: Jason Earles

text: Jason Daniel Earles (s. 26. huhtikuuta 1977 San Diego, Kalifornia, Yhdysvallat) on yhdysvaltalainen näyttelijä, joka tuli tunnetuksi televisiosarjasta Hannah Montana.


title: Jason Earles

text: Tammikuussa 2007 USA Today väitti, että Earles olisi 29-vuotias. Toiset ovat sanoneet, että hänen syntymäpäivänsä olisi ollut 26. huhtikuuta 1985, jolloin hän olisi nyt 30 vuotta vanha.


title: Jason Earles

text: Earles valmistui Billings, Montanan, Rocky Mountain Collegesta vuonna 2000, jonka jälkeen hän muutti Los Angelesiin pyrkiäkseen näyttelijäksi. Aluksi Earles sai pieniä rooleja eri televisiosarjoista ja teki samalla muita määräaikaisia töitä. Kuultuaan Hannah Montanasta hän epäröi aluksi mennä sarjan koekuvauksiin, pitäessään sarjan nimeä typeränä. Earles kuitenkin koe-esiintyi Jacksonin rooliin, joka oli alun perin hiljainen poika kädessään oranki käsinukke. Tuottajat pitivät Earlesin suorituksesta ja samoin television vastaavat, jotka päättivät sarjan pilottijaksoa kuvatessa antaa Earlesin näytellä Jacksonia hullunkurisena poikana ja jättivät käsinuken pois käsikirjoituksesta. Sittemmin hän on näytellyt Hannah Montanan lisäksi muun muassa elokuvissa "Gordon Glass" ja "Sisäinen sankari", sekä televisiosarjoissa "Boston Legal" ja "Aaron Stone". Hänen uusin roolinsa on Disney XD Kickin'n it Rudyna.


title: Cell

text: Cell on englannin kielen sana, joka tarkoittaa solua. Se voi olla myös:


title: Irakli Tsereteli

text: Irakli Georgijevitš Tsereteli ( , 20. marraskuuta 1881 Kutaisi, Georgia – 21. toukokuuta 1959 New York, Yhdysvallat) oli huomattava gruusialaissyntyinen Venäjän vallankumouksiin vaikuttanut poliitikko.


title: Irakli Tsereteli

text: Tseretelin isä Georgi Tsereteli oli merkittävä gruusialainen kirjailija ja aatelisruhtinas. Vuonna 1900 Irakli pääsi Moskovan yliopiston oikeustieteelliseen tiedekuntaan. Siellä hän osallistui opiskelijoiden liikehdintään johtotasolla. Hänet karkotettiin Siperiaan vuonna 1901, josta hän vapautui 1903. Hän organisoi siten Venäjän sosialidemokraattisen puolueen Tbilisin komiteaa. Puolueensa toisesta edustajakokouksesta lähtien hän lukeutui menševikkeihin ja toimi "Kvali"-lehden päätoimittajana.


title: Irakli Tsereteli

text: Vuonna 1904 Tsereteli pääsi Berliinin yliopistoon. Huolimatta sairastamastaan tuberkuloosista hän päätti palata Venäjälle 1905 vallankumousyrityksen yhteydessä. Vuonna 1907 hänet valittiin toiseen Venäjän duumaan, jossa hän toimi sosialidemokraattien ryhmäjohtajana ja maatalouskomission jäsenenä. Tsaari Nikolai II:n lakkautettua duuman jo samana vuonna Tsereteli tuomittiin pakkotyöhön viideksi vuodeksi. Sairauden vuoksi tuomio muutettiin kuudeksi vuodeksi vankeutta ja karkotukseksi Siperiaan.


title: Irakli Tsereteli

text: Helmikuun vallankumouksen 1917 jälkeen Tsereteli osallistui työläisten neuvostojen organisointiin Irkutskissa sekä Pietarissa. Tähän aikaan hän oli Venäjän näkyvimpiä menševikkejä. Hänet lähetettiin keväällä 1917 ottamaan selvää tilanteesta sotarintamalla. Hän päätyi suosittelemaan demokratian puolustajille rintamien vahvistamista ja joukkojen lisämobilisointia. Tässä hän joutui jyrkkään vastarintaan bolševikkijohtaja Leninin kanssa, jonka huhtikuun teesit edellyttivät rauhantekoa ilman aluevaatimuksia. Toukokuussa 1917 Tseretelistä tuli väliaikaisen hallituksen posti- ja lennätinministeri. Hän vahvisti yhteistyötä porvarillisen Kadettipuolueen kanssa.


title: Irakli Tsereteli

text: Bolševikkien suorittaman lokakuun vallankumouksen jälkeen Tsereteli siirtyi Gruusiaan valmistelemaan maan itsenäistymistä vuonna 1919. Puna-armeija voitti sielläkin 1921, jolloin Tsereteli emigroitui Ranskaan. Vuodesta 1940 alkaen hän asui New Yorkissa Yhdysvalloissa.


title: Irakli Tsereteli

text: Irakli Tsereteli osallistui Neuvostoliiton jo synnyttyä emigranttina Toisen internationaalin toimeenpanevan komitean työskentelyyn Gruusian edustajana.


title: Janne Väätäinen

text: Janne Henrik Väätäinen (s. 6. maaliskuuta 1975 Kuopio) on suomalainen mäkihyppyvalmentaja ja entinen mäkihyppääjä. Hän kilpaili maailmancup-tasolla vuosina 1992–2000. Urheilu-uransa jälkeen hän on toiminut valmennustehtävissä ja oli kausina 2006–2007 ja 2007–2008 Suomen maajoukkueen kakkosvalmentaja. A-maajoukkueen päävalmentajana hän toimi vuosina 2008–2010. Keväällä 2010 hän siirtyi valmentajaksi Japaniin ja on valmentanut muun muassa Noriaki Kasaita.


title: Janne Väätäinen

text: Mäkihyppääjänä Väätäinen kuului Suomen joukkueeseen, joka sijoittui viidenneksi Lillehammerin olympialaisten 1994 joukkuemäen kilpailussa. Hän oli samoissa kisoissa lisäksi 30. normaalimäessä ja sijoittui myöhemmin samalla kaudella neljänneksitoista lentomäen MM-kilpailuissa Planicassa. Väätäinen sijoittui kolmanneksi maailmancupin osakilpailussa Kuopion normaalimäessä helmikuussa 1996. Hän oli maailmancupissa lisäksi kolmesti kymmenen parhaan joukossa kaudella 1993–1994.


title: Heikki Ylipulli

text: Heikki Ylipulli (s. 9. kesäkuuta 1961) on suomalainen mäkihyppääjä, joka kilpaili maailmancup-tasolla vuosina 1986–1988.


title: Heikki Ylipulli

text: Ylipulli sijoittui maailmancupin osakilpailuissa viisi kertaa kymmenen parhaan joukkoon. Kaudella 1986–1987 hän oli toinen Lahden normaalimäen kilpailussa, kaudella 1987–1988 hän oli viides normaalimäen kilpailussa Sapporossa, viides Lahden suurmäessä ja yhdeksäs ja seitsemäs Planican lentomäessä.


title: Heikki Ylipulli

text: Heikki Ylipullin veljet Jukka, Raimo ja Tuomo Ylipulli olivat myös menestyneitä talviurheilijoita. Veljekset edustivat seuratasolla Ounasvaaran Hiihtoseuraa.


title: Billy Ray Cyrus

text: Billy Ray Cyrus (syntymänimeltään William Ray Cyrus, s. 25. elokuuta 1961 Flatwoods, Kentucky, Yhdysvallat) on yhdysvaltalainen country-laulaja ja näyttelijä.


title: Billy Ray Cyrus

text: Hänet tunnetaan esittämästään hittisinglestä ”Achy Breaky Heart” (1992). Debyyttialbumi "Some Gave All" (1992), joka on hänen suosituin levynsä, on myynyt yli 20 miljoonaa kappaletta maailmanlaajuisesti.


title: Billy Ray Cyrus

text: Vuosina 2001–2004 Cyrus näytteli televisiosarjassa "Doc" ja vuosina 2006–2011 hittisarjassa "Hannah Montana" tyttärensä Miley Cyrusin kanssa. Näiden lisäksi hän on näytellyt elokuvissa ja muissa televisio-ohjelmissa.


title: Billy Ray Cyrus

text: Cyrus syntyi Flatwoodsissa Kentuckyssa. Hänen vanhempansa olivat Ron Cyrus ja Ruth Ann Casto.Billy Rayn syntymän aikoihin hänen isänsä oli asentajana metallitehtaassa. Perhe eli hyvin vaatimattomissa olosuhteissa. Billy Rayn isänisä Eldon Cyrus oli helluntailainen saarnaaja. Hänen äitinsä Ruth soitti pianoa. Ron Cyrus, josta myöhemmin tuli arvostettu demokraattipoliitikko, soitti Eldonin kanssa Crownsmen Quartet -nimisessä yhtyeessä. Billy Ray seurasi isänsä ja isänisänsä säännöllisiä esiintymisiä tehdaslaitoksissa ja baareissa. Kasvaessaan hän kuuli bluegrass-, country- ja gospel-musiikkia. Äidinisänsä luona käydessään hän soitti epävarmasti viulua, samalla kun hänen äitinsä soitti pianoa ja hänen isänsä kitaraa. He soittivat sellaisia kappaleita kuin ”Amazing Grace”, ”Rolling In My Sweet Baby's Arms” ja ”(Won't You Come Home) Bill Bailey”. Isänsä Crownsmen Quartet -yhtyeessä hänet ”pakotettiin” laulamaan.


title: Billy Ray Cyrus

text:
Billy Rayn vanhemmat erosivat, kun hän oli viisivuotias. Perheen hajoaminen aiheutti paitsi suurta sosiaalista painetta myös taloudellisia vaikeuksia. Koska hän on vasenkätinen, isän kitaran soitto osoittautui lähes mahdottomaksi.
Vuonna 1975 Ron Cyrus valittiin politiikkaan ja hänestä tuli Federal Reserve Systemin johtokunnan jäsen. Ron Cyrus kuoli mesotelioomaan 70-vuotiaana vuonna 2006. Sairauden arveltiin johtuneen hänen altistumisestaan asbestille aiemmassa työssään.


title: Billy Ray Cyrus

text: Billy Ray Cyrusista tuli 14-vuotiaana omien sanojensa mukaan ”villi nuorisorikollinen ja huligaani”. Hän kiinnostui urheilusta ja ihaili baseball-pelaaja Johnny Benchiä. Hän päätti seurata idolinsa jalanjälkiä ja päästä mukaan Cincinnati Reds -seuraan. Hänelle myönnettiin paikallinen baseball-stipendi Georgetown Collegeen.


title: Billy Ray Cyrus

text: Sisäisen äänensä ohjaamana hän luopui college-stipendistään viiden viikon jälkeen opinto-ohjaajien pyynnöistä välittämättä ja päätti ostaa vasenkätisen kitaran. Heti tämän jälkeen hän teki ensimmäisen laulunsa ja kutsui veljensä Kevinin (Kebo) yhtyeeseen. Cyrus oli päättänyt, että hänen yhtyeestään Sly Dog tulisi vakituinen house band jossakin baarissa tai klubissa ennen hänen 20-vuotispäiväänsä. Viikkoa ennen määräaikaa elokuussa 1981 hän hankki työpaikan ohiolaisessa klubissa. Seuraavat kolme vuotta kuluivat marihuanan polton ja fanien (”bändärien”) hämäryydessä, kunnes vuonna 1984 koko klubin tulipalossa tuhoutuivat kaikki Cyrusin tavarat. Miniraamattu, jonka hän oli piilottanut kitaravahvistimeen onnea tuottamaan, oli ainoa tulipalosta ehjänä säilynyt. Hän piti sitä Jumalan lähettämänä hyvänä merkkinä – todisteena siitä, että jos hän uskoi eikä koskaan antanut periksi, hän tulisi menestymään.


title: Billy Ray Cyrus

text: Vuodesta 1980 vuoteen 1990 Cyrus soitti baareissa, kunnes sai levytyssopimuksen Mercury Nashville Recordsin kanssa.


title: Billy Ray Cyrus

text: Cyrus näytteli "Radical Jack" -elokuvassa, joka valmistui vuonna 2000. Hänellä oli pieni osa David Lynchin vuoden 2001 elokuvassa "Mulholland Drive", jossa hän näytteli Geneä, uima-allassiivojaa, jolla oli ollut rakkaussuhde Adam Kesherin (Justin Theroux) vaimon kanssa.


title: Billy Ray Cyrus

text: Hän teki roolit elokuvissa "Kahden naisen välissä" (2001) ja "Elvis Has Left the Building" (2004).


title: Billy Ray Cyrus

text: Vuosina 2001–2004 Cyrus näytteli pääroolin Dr. Clint ”Doc” Cassidy Paxin televisiosarjassa "Doc". Sarja, josta tuli kanavan korkeimmin arvosteltu sarja, kertoi lääkäristä, joka muutti Montanasta New York Cityyn. Hän lauloi "Docin" tunnusmusiikin.


title: Billy Ray Cyrus

text: Vuonna 2005 Cyrus jatkoi näyttelijän uraansa Torontossa näytelmässä "Annie Get Your Gun" Frank Butlerin roolissa. Vuosina 2006–2011 Cyrus näytteli Disney Channelin televisiosarjassa "Hannah Montana" tyttärensä Miley Cyrusin kanssa.


title: Billy Ray Cyrus

text: Cyrus teki vuonna 2009 kaksi elokuvaa: ja Flying By. Hän sai Razzie-palkinnon huonoimmasta miessivuosasta roolistaan Hannah Montana -elokuvassa.


title: Billy Ray Cyrus

text: Cyrus esiintyi Jackie Chanin elokuvassa "The Spy Next Door" (2010). Se kuvattiin Albuquerquessa New Mexicossa. Elokuva sai suurelta osin negatiivisia arvosteluja.


title: Billy Ray Cyrus

text: Cyrusin televisiouraan kuuluvat myös "Nanny", "", "" ja TNN:n "18 Wheels Of Justice". Vuonna 2004 hän vieraili kanadalaisessa teinisarjassa "" limusiinikuskina. Cyrus on myös esiintynyt monissa televisiospesiaaleissa, joissa kerrotaan hänen perheestään ja elämästään.


title: Billy Ray Cyrus

text: Vuonna 2007 Cyrus osallistui "Dancing with the Stars" -ohjelman 4. tuotantokaudelle. Hän ja hänen partnerinsa Karina Smirnoff pudotettiin kahdeksannella viikolla.


title: Billy Ray Cyrus

text: Vuosina 1986–1991 Cyrus oli naimisissa Cindy Smithin kanssa, jonka kanssa hän kirjoitti yhteistyönä laulut "Wher'm I Gonna Live?" ja "Some Gave All", jotka ilmestyivät Cyrusin vuoden 1992 albumilla "Some Gave All". Joulukuun 28. päivänä 1992 hän meni naimisiin Leticia "Tish" Finleyn kanssa. Heillä on yhdessä kolme lasta, tyttäret Miley (syntyjään Destiny Hope) ja Noah Lindsey sekä poika Braison Chance. Heillä on myös kaksi adoptoitua lapsipuolta, Trace (syntynyt 1989) (Metro Station -yhtyeen laulaja-kitaristi) sekä Brandi (s. 1987). Cyrus adoptoi Tracen ja Brandin, kun he olivat lapsia. Billy Raylla on myös poika edellisestä suhteesta, Christopher Cody (s. 1992).


title: Billy Ray Cyrus

text: Perhe asui ennen maatilalla Tennesseessä, kunnes he muuttivat Los Angelesiin kuvaamaan "Hannah Montanaa". Myös Cyrusin toisella tyttärellä, Noahilla, oli pieni sivurooli "Hannah Montanassa".


title: Billy Ray Cyrus

text: "Hannah Montana" -televisiosarjan lopettamisen jälkeen Billy Ray Cyrus kertoi sarjan tuhonneen välit perheeseensä. Hän jätti avioerohakemuksen puolisostaan Tish Finleystä lokakuussa 2010. GQ-lehden haastattelussa hän vertasi tyttärensä Mileyn silloista elämäntilannetta Kurt Cobainiin, Anna Nicole Smithiin ja Michael Jacksoniin, jotka kaikki kuolivat traagisissa olosuhteissa. Hän kertoi haluavansa suojella tytärtään vaaroilta.


title: Billy Ray Cyrus

text: Cyrus ilmoitti "The View'ssa" 18. marraskuuta 2010 vetäneensä erohakemuksensa takaisin.


title: Billy Ray Cyrus

text: Vuonna 1991 country-yhtye Marcy Brothers oli julkaissut kappaleen ”Don't Tell My Heart”, mutta se ei menestynyt. Cyrusin esittämänä ”Achy Breaky Heart” (1992) oli ensimmäinen single, joka myi kolmoisplatinaa siitä lähtien kun myyntiä on tilastoitu.


title: Billy Ray Cyrus

text: Hänen debyyttialbuminsa, vuonna 1992 ilmestynyt "Some Gave All", myi yli 9 miljoonaa Yhdysvalloissa ja yli 20 miljoonaa maailmanlaajuisesti. "Some Gave All" oli eniten myynyt country-artistin esikoisalbumi, ja siitä tuli kaikkien aikojen eniten myynyt miespuolisen sooloartistin albumi.


title: Billy Ray Cyrus

text:
Vuonna 1993 ilmestynyt "It Won't Be the Last" myi platinaa Yhdysvalloissa.
"Storm in the Heartland" ilmestyi vuonna 1994. Se menestyi odotettua huonommin myyden kultaa.


title: Billy Ray Cyrus

text: Cyrusin eniten kritisoitu albumi, "Trail Of Tears", ilmestyi vuonna 1996 ja seuraava albumi, "Shot Full Of Love", vuonna 1998. "Southern Rain" ilmestyi vuonna 2000 ja "Wanna Be Your Joe" vuonna 2006. Vuonna 2003 Cyrus julkaisi kaksi albumia, "Time Flies" ja "The Other Side".


title: Billy Ray Cyrus

text: Cyrus esiintyi vuonna 2006 metalliyhtye Metal Skoolin kanssa ja lauloi kappaleet "Rebel Yell" ja "I Want My Mullet Back", joka ilmestyi "Wanna Be Your Joe" -albumilla.


title: Billy Ray Cyrus

text:
Vuonna 2007 ilmestynyt "Home at Last" myi ensimmäisellä viikollaan yli 30 000 kopiota. Yhteensä se on myynyt 297 000 levyä.
Huhtikuussa 2009 ilmestyneen albumin "Back To Tennessee" julkaisupäivää siirrettiin kolme kertaa. Se on myynyt yhteensä vain 29 000 kopiota.


title: Billy Ray Cyrus

text: Cyrus oli Grammy-palkintoehdokkaana vuosina 1992 ja 1993.


title: Billy Ray Cyrus

text: StudioalbumitKokoelma-albumit


title: Kheireddine Zarabi

text: Kheireddine "Kiko" Zarabi (s. 18. heinäkuuta 1984, Hussein Day, Algeria) on algerialainen jalkapalloilija. Zarabi on pelipaikaltaan toppari ja hän pelaa Portugalin pääsarjassa Vitórian joukkueessa, jonne hän siirtyi Turun Palloseurasta tammikuussa 2009. Aiemmin Zarabi pelasi kotimaansa pääsarjassa CR Bélouizdadin joukkueessa.


title: Kheireddine Zarabi

text: Zarabi on myös esiintynyt Algerian maajoukkueessa.


title: M/S Schieborg

text: M/S Schieborg () on alankomaalaisen Wagenborg Shipping B.V. -varustamon omistuksessa oleva ro-ro-rahtialus. Alus on rakennettu vuonna 2000 Flender Werftin telakalla Lyypekissä, Saksassa. Kuollutta painoa "Schieborgilla" on 13 000 tonnia. Alus on rekisteröity Alankomaiden lipun alle ja sen kotisatama on Delfzijl.


title: M/S Schieborg

text: Schieborgin sisaraluksia ovat M/S Spaarneborg ja M/S Slingeborg.


title: M/S Schieborg

text: 17. joulukuuta 1999 alus laskettiin vesille. 28. huhtikuuta 2000 alus luovutettiin Wagenborg Shippingin omistukseen, joka rekisteröi aluksen Alankomaiden lipun alle. Kotisatamaksi tuli Delfzijl. Toukokuussa laiva aloitti Cobelfretin/Stora Enson Zeebruggen ja Göteborgin välisessä liikenteessä.


title: M/S Schieborg

text: 8. tammikuuta 2005, kun Gudruniksi nimetty myrsky raivosi Pohjoismaissa ja Baltiassa, Schieborg oli matkalla Göteborgista Zeebruggeen. Lastina aluksella oli pääasiassa paperia. Aluksen ollessa suhteellisen kaukana Pohjanmerellä, tanskalaisen Esbjergin kaupungin läsipuolella, iski aluksen oikealta puolelta keulaan voimakas aalto. Sääkannella sattui olemaan muun muassa kalsiumkarbidia sisältävä perävaunu lastina. Kalsiumkarbidi yhdessä veden kanssa muodostaa voimakkaasti lämpöä. Keulaan osunut tulva-aalto kaatoi perävaunun sytyttäen näin tulipalon sääkannella. Tämän jälkeen Schieborgin miehistö siirtyi pelastusveneeseen. Miehistö säilyi hengissä muutamien saadessa pieniä vammoja. Sääkannella ollut lasti tuhoutui tulipalossa kokonaan. Myös ylemmällä pääkannella sijainnut lasti tuhoutui lähes täysin. Aluksen ruori oli onnettomuudessa jumiutunut 60 asteen kulmaan ja suurien vaikeuksien jälkeen alus saatiin hinattua Eemshavenin satamaan, Alankomaihin. Satamassa vahingoittumaton ja vahingoittunut lasti purettiin ja raivattiin.


title: M/S Schieborg

text: 14. helmikuuta alus meni korjaustöitä varten BREDO Shipyardin telakalle Bremerhaveniin, Saksaan. Kesäkuussa 2005 Schieborg oli korjattu ja se palasi liikenteeseen.


title: Sveitsinsaksa

text: Sveitsinsaksa ("Schwyzertütsch" tms.) viittaa Sveitsissä puhuttaviin saksan kielen yleiskielestä ("Umgangssprache", "Hochdeutsch") poikkeaviin alemannimurteisiin. Vuonna 2015 maan yli 15-vuotiaasta väestöstä hieman yli 4 miljoonaa eli 60 % käytti sveitsinsaksaa ensimmäisenä kielenä kotonaan.


title: Sveitsinsaksa

text: Saksan kieli on yksi Sveitsin neljästä kansallisesta ja kolmesta virallisesta kielestä. Sveitsinsaksa on nimitys saksan Sveitsissä puhutulle kielimuodolle. Kirjoitettuun yleiskieleen viitataan sanalla "Umgangssprache".


title: Sveitsinsaksa

text: Vuonna 2015 Sveitsissä vakituisesti asuvista yli 15-vuotiaista 60 % (eli hieman yli 4 milj.) ilmoitti puhuvansa tavallisimmin kotonaan sveitsinsaksaa. 66 % käytti sitä pääasiallisena kielenään työ- tai opiskelupaikallaan.


title: Sveitsinsaksa

text: Toisin kuin esimerkiksi joissain tapauksissa Suomessa, murteen puhumisen ei katsota liittyvän esimerkiksi henkilön koulutustasoon ja murretta käytetään yleisesti esimerkiksi radiossa ja televisiossa. Yleiskielellä tehdyt ohjelmat saattavat olla jopa murteellisia harvinaisempia. Sveitsinsaksalla julkaistaan myös kirjallisuutta ja sen katsotaan olevan tärkeä kielimuoto sveitsiläisen identiteetin kannalta. Joissain yhteyksissä on tosin myös esitetty, että sveitsinsaksan käyttö yleiskielen kustannuksella saattaa eristää Sveitsiä muusta saksankielisestä maailmasta.


title: Sveitsinsaksa

text: Sveitsinsaksa kuuluu alemannimurteisiin ja se voidaan jakaa edelleen omiin alueellisiin murteisiinsa. Joitakin merkittävimpiä sveitsinsaksan murteita ovat Zürichin, Bernin ja Baselin murteet. Kokonaisuutena sveitsinsaksassa on merkittäviä eroja saksan yleiskieleen nähden, mutta kahden kielimuodon puhujat voivat yleensä kuitenkin ymmärtää toisiaan. Ymmärtämyksen aste voi tosin vaihdella murteen mukaan.


title: Sveitsinsaksa

text: Sveitsinsaksan sanastolle ovat tyypillisiä "li"-päätteiset diminutiivit, kuten esimerkiksi "Päckli" (rasia) ja "Stückli" (pala). Sveitsinsaksassa on myös lainasanoja Sveitsin kahdesta muusta virallisesta kielestä ranskasta ja italiasta. Lainasanoja ovat esimerkiksi "Glace" (jäätelö), "Velo" (polkupyörä) ja "Bébé" (vauva).


title: Sveitsinsaksa

text: Ääntämyksessä sveitsinsaksa on säilyttänyt joitakin saksan yleiskielestä hävinneitä vanhoja vaikutteita. Sveitsinsaksa on säilyttänyt esimerkiksi keskiyläsaksan pitkät vokaalit, kun taas uusyläsaksan pitkät vokaalit ovat säilyneet diftongeina. Toinen sveitsinsaksan ääntämystä erottava tekijä on sananalkuinen k velaarisena hankausäänteenä, ja soinnillisten äänteiden b, d, g ja s ääntyminen soinnittomana.


title: Sveitsinsaksa

text: Sveitsinsaksalla on myös omia piirteitään kieliopin kannalta. Toisin kuin saksan yleiskielessä, sveitsinsaksassa ei ole eroa datiivilla ja akkusatiivilla. Genetiivi ilmaistaan eri tavalla. Sanaa "wo" voidaan käyttää korvaamaan relatiivipronomini.


title: Kakka (jumala)

text: Kakka on babylonialaisessa ja akkadilaisessa mytologiassa esiintyvä alempiin jumaliin kuuluva lähettiläsjumala. Kakka mainitaan lukuisissa mesopotamialaisissa kirjoituksissa, joissa hän esiintyy usein yhdessä toisen lähettiläsjumalan, Nuskan, kanssa palvellen eri isäntiä.


title: Kakka (jumala)

text: Eräässä Sultantepen temppelistä löytyneen kirjoituksen "Nergal ja Ereškigal" versiossa Kakka on jumala Anun visiiri, joka matkustaa yhdessä Nergalin ja Namtarin kanssa. He kulkevat reittiä, joka johtaa alamaailmasta taivaan portille. Babylonialaisessa luomistarussa, "Enūma Elišissä", Kakka puolestaan palvelee jumala Ansharia. Tarinan mukaan Anshar määrää Kakan viemään viestin jumala Lahmulle ja jumalatar Lahamulle.


title: Pentti Uotinen

text: Pentti Armas Uotinen (27. syyskuuta 1931 Orimattila – 3. marraskuuta 2010 Lahti) oli suomalainen Lahden Hiihtoseuraa edustanut mäkihyppääjä, joka kilpaili kansainvälisellä tasolla vuosina 1951–1957.


title: Pentti Uotinen

text: Uotinen voitti Keski-Euroopan mäkiviikon vuodenvaihteessa 1956–1957 vain 0,7 pisteen erolla Eino Kirjoseen. Uotinen voitti Oberstdorfin osakilpailun, oli kolmas Garmisch-Partenkirchenissä sekä kahdeksas niin Innsbruckissa kuin Bischofshofenissakin.


title: Pentti Uotinen

text: Oslon talviolympialaisissa 1952 Uotinen oli mäkikilpailussa kahdeksas.


title: Särkijärvi (järvi Utajärvellä)

text: Särkijärvi on Utajärven kunnan samannimisessä eli Särkijärven kylässä oleva järvi. Se tuli tunnetuksi talvella 2001 alkaneesta kuivatushankkeesta, jonka avulla järvi kunnostettiin.


title: Särkijärvi (järvi Utajärvellä)

text: Utajärven Särkijärven pinta-ala ennen kuivattamista oli 123 hehtaaria ja valuma-alueen koko 39 neliökilometriä. Järven keskisyvyys ennen kunnostusta oli vain 120 senttiä ja pohjassa oli enimmillään usean metrin paksuinen sedimenttikerros. Järven valuma-alueella oli ollut useita kuormituslähteitä, jotka olivat sitä rehevöittäneet. Kalakanta oli särkivoittoinen.


title: Särkijärvi (järvi Utajärvellä)

text:
Järven tilapäinen kuivattaminen merkitsee sen tyhjentämistä joko kokonaan tai osittain. Särkijärvi tyhjennettiin kokonaan. Menetelmä tiivistää järven pohjasedimenttiä sekä kuivumisen että jäätymisen avulla. Järven
vesisyvyyttä saadaan kasvatettua sedimentin tiivistymisen avulla ja samalla pohjan sekoittuminen veteen aallokon takia vähenee. Rehevöityneen järven kalakantaa voidaan myös uudistaa ja vesikasvillisuutta rajoittaa.
Järven pohjan ruoppaus helpottuu kuivatyönä tehtynä, koska ruopattava massa vähenee ja sen käsittely on yksinkertaisempaa.


title: Särkijärvi (järvi Utajärvellä)

text: Jo vuonna 1994 aloitettiin Särkijärven rannanomistajien aloitteesta järven kunnostusmahdollisuuksien selvitys. Tilapäisen kuivattamisen soveltuvuus todettiin hyväksi ja sille saatiin vesioikeuden lupa alkuvuonna 2000. Järven kunnostustyötä pohjustettiin jo samana syksynä rakentamalla tyhjennyslaitteet ja pohjapato. Samalla tehtiin tätä varten tarvittavat ruoppaukset ja raivattiin puustoa. Varsinainen tilapäinen kuivattaminen aloitettiin helmikuussa 2001, kun järvi oli vielä jäässä. Tyhjentäminen tapahtui kahden tyhjennysputken ja settikaivon kautta, joilla järven vesipintaa voitiin laskea 350 senttiä keskiveden korkeudesta. Jääkansi painoi osaltaan sedimenttiä, ja sen päältä kaivettiin järven pohjaan kuivatusuomia yhteensä 2580 metriä. Ruoppausmassoja koottiin rantapelloille noin 12 000 kuutiota.


title: Särkijärvi (järvi Utajärvellä)

text: Järvi oli kokonaan tyhjänä vuoden 2002 kevääseen asti. Kuivimmilla alueilla sedimentin pintaan ilmestyi leveitä halkeamia ja sedimentin päällä pystyi kävelemään. Myös järven rantoja kunnostettiin kuivatuksen yhteydessä kaivamalla ja muotoilemalla ja kylän yhteinen uimaranta uudistettiin. Pohjan sedimentin painuessa järven itäpäästä paljastui kolme riviä eri aikakausilta olevia kalastuspatoja. Oulun yliopiston arkeologian laitoksen mukaan vanhimman liistepadon arvioitiin olevan kivikaudelta. Koskaan aikaisemmin pohjoismaissa ei ollut löydetty vastaavia ehjiä rakenteita.


title: Särkijärvi (järvi Utajärvellä)

text: Kuivatuksen jälkeen Särkijärvi täytettiin puhtailla sulamisvesillä keväällä 2002 muutamassa päivässä. Järven virkistyskäyttö voitiin aloittaa jo toukokuussa. Kalakanta saatiin uudistettua kokonaan kuivatuksen yhteydessä. Lokit söivät suuren osan kuivuvan järven kaloista, laskeutusaltaasta niitä pyydettiin vielä viitisen tonnia. Pyydetyt kalat olivat pääasiassa särkiä, pasureita ja lahnoja, mutta myös haukia oli paljon. Täyttämisen jälkeen järveen nousi Kiiminkijokeen laskevan Särkijoen kautta runsaasti haukea ja ahventa ja sinne myös istutettiin täysikasvuisia kaloja ja kalanpoikasia, mukaan lukien siika ja kirjolohi. Kunnostushankkeen kokonaiskustannus oli 385 000 euroa, mistä noin puolet kului järven tyhjennyslaitteiden rakentamiseen. Särkijärven kyläläiset osallistuivat omalla työpanoksellaan EU-rahoitteiseen hankkeeseen. He järjestivät 30. kesäkuuta 2002 kyläjuhlan kotijärvensä onnistuneen kunnostamisen takia. Paikalla oli myös tuolloinen kunta- ja alueministeri Martti Korhonen.


title: Särkijärvi (järvi Utajärvellä)

text: Särkijärvelle tehtiin seurantatutkimus viisi vuotta kuivatushankkeen päättymisen jälkeen. Tulokset olivat pääosin odotettuja: sedimentti oli tiivistynyt ja kohonnut vain sentin tai pari, keskisyvyys kasvoi 1,6 metriin ja veden viipymä järvessä piteni viikolla 50 päivästä 57 päivään. Veden sameus ja vesikasvillisuus vähenivät ja ravinnepitoisuus laski. Ennen kunnostusta peräti 90% järvestä oli kasvillisuuden peitossa, kunnostuksen jälkeen vain 20%. Kesällä 2007 järvessä huomattiin kuitenkin sinileväkukintoja ja veden a-klorofyllipitoisuus kasvoi. Koekalastuksessa särkien määrä oli suuri. Niiden osuuden kalakannasta tulisi olla noin puolet, Särkijärvessä niitä oli 73%. Järven rehevyydestä suurin osa on luontaista perua, mutta melkein kolmannes silti ihmisen aiheuttamaa. Ravinnehuuhtoutuman määrään vaikuttaa myös kesäajan sateisuus. Järvi on peltojen ympäröimä ja sieltä kulkeutuu sadeveden mukana ravinteita. Kunnostuksesta vastaavan asiantuntijan mukaan kaikki matalat ja rehevät järvet kasvavat lopulta umpeen ja muuttuvat suoksi, Särkijärvi ehkä kuitenkin vasta 10 000 vuoden kuluttua.


title: Juha Lallukka

text: Juha Lallukka (s. 27. lokakuuta 1979 Kouvola) on suomalainen Kouvolan Hiihtoseuraa edustava maastohiihtäjä.


title: Juha Lallukka

text: Lallukka harrasti ensin pesäpalloa, mutta siirtyi 12-vuotiaana hiihtäjäksi. Menestyttyään nuorten kilpailuissa hän siirtyi päätoimiseksi hiihtäjäksi. Lallukka on vapaan hiihtotavan hiihtäjä eikä ole nuorisosarjojen jälkeen juurikaan perinteistä kilpaillut. Ensimmäisessä maailmancupin kilpailussaan vuonna 2002 hän oli 46:s. Lallukan paras sijoitus maailmancupissa on vuodelta 2005, kun hän Lahdessa sijoittui 15 kilometrin vapaalla neljänneksi. Lallukka on osallistunut urallaan (12.3.2011 mennessä) 19 maailmancupin henkilökohtaiseen osakilpailuun. Arvokisoissa hänen parhaat sijoitukset on hiihdon MM-kisoista 2011, joissa hän hiihti neljänneksi sijoittuneessa viestijoukkueessa kolmannen osuuden ja oli 50 km vapaan hiihtotavan kisassa kahdeksas.


title: Juha Lallukka

text: Marraskuussa 2011 Lallukan antama dopingnäyte osoittautui positiiviseksi kasvuhormonin osalta. Kesäkuussa 2013 Suomen Antidopingtoimikunnan valvontalautakunta vapautti Lallukan dopingepäilystä, mutta ADT valitti asiasta Urheilun oikeusturvalautakuntaan. ADT:n valitus hylättiin, jolloin WADA valitti asiasta edelleen CAS:iin. Marraskuussa 2014 CAS katsoi Lallukan syyllistyneen dopingrikkomukseen. Lallukka oli päätöshetkellä kärsinyt kahden vuoden kilpailukiellosta jo vuoden ja kahdeksan kuukautta ja vapautui kilpailemaan 27. maaliskuuta 2015. Hän palasi kilpaladuille Imatran SM-hiihdoissa tammikuussa 2016.


title: Californication (kappale)

text: Californication on Red Hot Chili Peppers -yhtyeen kappale, joka löytyy yhtyeen vuonna 1999 ilmestyneeltä samannimiseltä albumilta Californication. Kappale oli yhtyeen neljäs single albumilta ja sitä pidetään yleisesti yhtenä albumin vahvimmista esityksistä. Single menestyi hyvin listoilla ja se myi kultaa Yhdysvalloissa. Singlelle tehtiin myös musiikkivideo.


title: Californication (kappale)

text: Kappale löytyy yhtyeen Greatest Hits -kokoelmalevyltä, jossa se on noin kymmenen sekuntia alkuperäistä kappaletta pidempi.


title: Californication (kappale)

text: Yhtyeen laulaja Anthony Kiedis oli kirjoittanut kappaleen sanat matkallaan Thaimaahan, missä hän oli omien sanojensa mukaan puhdistautumismatkalla vuoden 1998 alussa. Hän pani merkille käydessään eksoottisissa paikoissa kuinka amerikkalainen kulttuuri oli näkyvässä osassa ympäri maailmaa.


title: Californication (kappale)

text: "Californication" oli yksi ensimmäisistä kappaleista joita Kiedis ja kitaristi John Frusciante alkoivat tehdä yhdessä samannimiselle albumille kitaristin palattua yhtyeeseen huhtikuussa 1998, mutta oikeata musiikkia ei syntynyt ja kappale jäi taka-alalle.


title: Californication (kappale)

text: Seuraavan vuoden puolella uuden äänitysten ollessa jo lopuillaan Kiedis vaati, että he keskittäisivät huomionsa laulajan kappaleeseen. Muiden mielestä heillä oli jo tarpeeksi kappaleita eikä enää tarvitsisi aloittaa uuden tekemistä, mutta Kiedis oli vakuuttunut, että kappale oli hänen paras sanoituksensa aikoihin ja heidän oli tehtävä se. Sessioiden viime päivinä kitaristi John Frusciante tuli studioon juuri ostamansa uuden kitaran kanssa innoissaan, koska hän oli saanut sävellettyä kappaleeseen vihdoinkin musiikin.


title: Californication (kappale)

text: Kappale kertoo pääasiallisesti Hollywoodin pimeämmästä puolesta ja siitä, että maailmasta on tulossa pinnallinen ja "muovinen", aivan kuten Kalifornia on jo. Ensimmäisen säkeen (""Psychic spies from China try to steal your mind's elation"") inspiraation Kiedis kertoo saaneensa ollessaan Uudessa-Seelannissa ja kuullessaan kadulla kulkevan naisen väittäneen, että vakoojat ovat Kiinassa.


title: Californication (kappale)

text: Kappaleessa on viittauksia myös pornografiaan (""hardcore soft porn"") ja Hollywoodin myymään kuvaan, jossa halutaan olla pakkomielteisesti nuoria (""pay your surgeon very well to break the spell of aging""), sekä myös popkulttuuriin, kuten Nirvanan laulajaan Kurt Cobainiin ja David Bowien albumiin Station to Station (""Cobain, can you hear the spheres singing songs off Station to Station""), sekä Star Trekiin (""Space may be the final frontier but it's made in a Hollywood basement""). Säe (""Alderaan's not far away it's califronication") viittaa Star Warsiin ja planeetta Alderaaniin, jonka imperiumi tuhosi elokuvassa, mikä vihjaa myös maapallon tuhoutumiseen.


title: Californication (kappale)

text: Singlen musiikkivideo on pääasiassa 3D tietokonepeli, jonka hahmoja bändin jäsenet ovat. Jokainen aloittaa tarinansa eri puolilta Kaliforniaa. Frusciante Hollywoodilta, rumpali Chad Smith Sierra Nevadan vuorilta, lumilaudalla laskien, Kiedis veden alla Tyyneltämereltä, kaakkoisrannikolla ja basisti Flea punapuumetsästä Pohjois-Kaliforniasta. Lopulta jäsenet päätyvät Los Angelesiin, jossa olevan maanjäristyksen aiheuttamana he putoavat maan keskipisteeseen, jossa he tapaavat toisensa ja video loppuu.


title: George Cole

text: George Edward Cole OBE (22. huhtikuuta 1925 Lontoo – 5. elokuuta 2015 Reading, Berkshire) oli brittiläinen näyttelijä. Hän syntyi Tootingissa, Lontoossa, ja aloitti elokuvauransa 1940-luvun alussa.


title: George Cole

text: Cole palveli Royal Air Forcessa vuosina 1944–1947. Elokuvia, joissa hän esiintyi, ovat muiden muassa "Saiturin joulu" (1951), "Tyttö autiolla saarella" (1953), "Kauhukakarat" (1954), "Ase" (1957), "Kauhukakarat tappotuulella" (1957), "Aaveratsastaja" (1962) ja "Kleopatra" (1963).


title: George Cole

text: Cole esiintyi uransa aikana myös lukuisissa televisiosarjoissa, kuten "Minderissä" (1979–1994) ja Pat Heywoodin kanssa lyhytikäisessä "Root Into Europessa" (1992). Hän oli vuosina 1983 ja 1985 ehdolla Baftan televisiopalkinnon saajaksi.


title: Chilen jalkapallomaajoukkue

text: Chilen jalkapallomaajoukkue edustaa Chileä jalkapallon maajoukkuekilpailuissa. Maan jalkapalloliitto on perustettu vuonna 1895, ja Chilen maajoukkue pelasi ensimmäisen virallisen maaottelunsa vuonna 1910 Argentiinaa vastaan.


title: Chilen jalkapallomaajoukkue

text: Chile on pelannut Copa America -turnauksessa vuodesta 1916 lähtien. Se on voittanut turnauksen vuosina 2015 ja 2016 ja ollut kahdesti hopealla ja viidesti pronssilla. Maajoukkue on pelannut seitsemän kertaa MM-lopputurnauksessa voittaen pronssia omassa kotiturnauksessaan 1962. vuoden 2010 MM-lopputurnauksessa Chile arvottiin samaan lohkoon yhdessä mestari Espanjan jalkapallomaajoukkueen kanssa. Heitä johti konkarivalmentaja Marcelo Bielsa. Avausottelussa La Roja voitti Hondurasin jalkapallomaajoukkueen Jean Beausejourin maalilla 1–0. Myös vuoden 2014 MM-lopputurnauksessa Chile karsiutui toisella kierroksella, kun se hävisi rangaistuspotkukilpailun Brasiliaa vastaan. Chilen tämän hetken maajoukkuepelaajista seitsemän pelaa Euroopan kentillä. Keskikenttäpelaaja Alexis Sánchez pelaa Arsenalissa englannissa. Espanjassa heistä pelaa kaksi: maalivahti Claudio Bravo ja keskikenttämies Mark González. Italian Serie A:ssa pelaa Fiorentinan keskikenttämies Matias Fernandez ja Saksan Bundesliigassa Bayern Müncheniä edustava Arturo Vidal. Israelin Beitar Jerusalemia edustaa puolustaja Cristian Álvarez. Muut maajoukkuemiehet edustavat Etelä-Amerikan maiden joukkueita Chilessä, Meksikossa, Argentiinassa ja Brasiliassa.


title: Chilen jalkapallomaajoukkue

text: Tunnetuimpia Chilen maajoukkuepelaajia ovat olleet Elías Figueroa, Marcelo Salas sekä Ivan Zamorano.


title: Pat Heywood

text: Patricia "Pat" Heywood (s. 1. elokuuta 1931) on brittiläinen näyttelijä. Hän syntyi Skotlannin Gretna Greenissä ja opiskeli Bristol Old Vic Theatre Schoolissa.


title: Pat Heywood

text: Heywood on esiintynyt muiden muassa elokuvissa "Romeo ja Julia" (1968), "Mumsy, Nanny, Sonny and Girly" (1969) ja "Onnea etsimässä" (1987). Vuonna 1992 hän näytteli pääosia yhdessä George Colen kanssa lyhytikäisessä televisiosarjassa "Root Into Europea".


title: Pat Heywood

text: Heywood oli vuonna 1969 ehdolla Baftan elokuvapalkinnon saajaksi.


title: Kenttäorakko

text: Kenttäorakko ("Ononis arvensis", syn. "Ononis spinosa" ssp. "hircina" ja "Ononis spinosa" ssp. "arvensis") on monivuotinen, näyttävän punakukkainen hernekasvi. Suomessa se on rauhoitettu ja erityisesti suojeltu laji.


title: Kenttäorakko

text: Kenttäorakko on pysty, 30–80 cm korkeaksi kasvava pahanhajuinen kasvi. Kasvin varret ovat pitkän ja tahmean karvan peitossa. Soikeat lehdet ovat alaosassa kolmisormisia, yläosassa ehyitä. Kenttäorakon suuret kukat ovat punertavat, ja ne ovat tavallisesti pareittain tiheässä latvatertussa ja varsilehtien hangassa. Kenttäorakko kukkii Suomessa heinä-elokuussa. Palko on verhiön pituinen ja 1–3-siemeninen.


title: Kenttäorakko

text: Kenttäorakon päälevinneisyysalue ulottuu Keski-Euroopasta Länsi-Aasiaan. Lajia tavataan myös Ruotsista ja Virosta. Suomessa kenttäorakon tiedetään kasvavan kymmenkunnalla saarella Kirkkonummen ja Sipoon välisessä saaristossa. Satunnaisesti sitä on tavattu myös Turun seudulta sekä itäisen Suomenlahden rannikolta.


title: Kenttäorakko

text: Suomessa kenttäorakko kasvaa merenrantaniityillä väli- ja ulkosaaristossa. Elinympäristö poikkeaa Keski-Euroopan ja Ruotsin esiintymistä, jossa lajia tavataan tyypillisesti niityillä, laitumilla, peltojen reunoilla ja tien pientareilla. Suomessa lajin esiintymiä uhkaavat laiton keräily ja kesämökkirakentaminen.


title: Kenttäorakko

text: Kenttäorakkoa on ainakin Ruotsissa käytetty aikaisemmin lääkekasvina.


title: Ken Carpenter

text: Ken Carpenter tai Kenneth Carpenter voi tarkoittaa seuraavia henkilöitä:


title: Vienola

text: Vienola on Turussa Pahaniemen kaupunginosassa sijaitseva lähiö.


title: Vienola

text: Vienola sijaitsee Vienolanmäen huipulla. Lähiseudun paras maamerkki on HK-areena. Lähistöllä sijaitsevat myös Aunelan ala-aste, Pizzeria Kristal sekä Härkämäki, Perno, Pansio, Jyrkkälä ja Suikkila.


title: Vienola

text: Vienolaan liikennöivät Turun bussiliikenteen linjat 33 ja 61.


title: John Korty

text: John Korty (s. 22. heinäkuuta 1936) on yhdysvaltalainen ohjaaja, jonka elokuvien joukossa on "Joulukertomus" ("Ms. Scrooge", 1997). Hän syntyi Lafayettessa, Indianassa, ja voitti vuonna 1978 parhaan dokumentin Oscar-palkinnon. Hänet on palkittu myös kahdella Emmyllä vuosina 1974 ja 1979.


title: Nat Lofthouse

text: Nathaniel ”Nat” Lofthouse (27. elokuuta 1925 – 15. tammikuuta 2011) oli englantilainen jalkapalloilija, joka loi merkittävän uran Bolton Wanderersissa ja Englannin jalkapallomaajoukkueessa.


title: Nat Lofthouse

text: Boltonissa syntynyt ja kasvanut Lofthouse liittyi 14-vuotiaana kannattamaansa Bolton Wanderersiin syyskuussa 1939. Hän pelasi ensimmäisen ottelunsa edustusjoukkueessa maaliskuussa 1941 ja ensimmäisen varsinaisen liigaottelunsa toisen maailmansodan päätyttyä elokuussa 1946. Molemmissa otteluissa hän teki kaksi maalia.


title: Nat Lofthouse

text: Lofthouse pelasi koko uransa ajan Boltonissa ja toimi useita vuosia seuran kapteenina. Hän oli mukana kahdessa FA Cupin finaalissa. Vuonna 1953 Bolton hävisi Blackpoolille 4–3 Lofthousen tehdessä yhden Boltonin maaleista. Vuonna 1958 Bolton voitti Münchenin lentoturmasta kärsineen Manchester Unitedin Lofthousen maaleilla 2–0.


title: Nat Lofthouse

text: Lofthouse oli yksi aikansa tehokkaimmista hyökkääjistä. Hän teki 255 maalia 452 liigaottelussa ja on Englannin pääsarjatason historia seitsemänneksi paras maalintekijä. Lofthouse voitti liigan maalikuninkuuden 1955–1956 ja hänet valittiin 1953. Lofthousen pelaajaura päättyi 1960 vakavaan polvivammaan.


title: Nat Lofthouse

text: Lofthouse pelasi ensimmäisen maaottelunsa 22. marraskuuta 1950 Jugoslaviaa vastaan. Hän teki 2–2 päättyneessä ottelussa Englannin maalit. Lofthouse sai koko myöhemmän uransa ajan käytetyn lempinimen "Lion of Vienna" () maaottelussa Itävaltaa vastaan 1952. Hän kuljetti pallon lähes keskiviivalta maalille itävaltalaisten yrittäessä jatkuvasti rikkoa häntä. Lofthouse ehti vielä potkaista pallon maaliin ennen kuin puolustaja teloi hänet tajuttomaksi. Tapahtumasta ja polvivammasta huolimatta hän pelasi Englannin 3–2-voittoon päättyneen ottelun loppuun asti.


title: Nat Lofthouse

text: Lofthouse edusti Englantia vuoden 1954 MM-kisoissa. Hän pelasi maajoukkueuransa viimeisen ottelun 26. marraskuuta 1958. Lofthouse pelasi maajoukkueessa yhteensä 33 ottelua, ja teki 30 maalia. Hän on kaikkien aikojen maalitilastossa kuudennella sijalla.


title: Nat Lofthouse

text: Pelaajauran jälkeen Lofthouse jatkoi mukana Boltonin toiminnassa. Hän aloitti valmennustehtävissä pian lopettamisensa jälkeen ja kauden 1968–1969 alussa hänet nimettiin seuran väliaikaiseksi päävalmentajaksi. Neljä kuukautta myöhemmin Lofthousesta tuli vakinainen päävalmentaja. Hän toimi tehtävässä vuoteen 1970 asti.


title: Nat Lofthouse

text: Lofthouse toimi Boltonissa eri valmennustehtävien lisäksi myös pelaajatarkkailijana ja seuran puheenjohtajana.


title: Nat Lofthouse

text: Lofthouse valittiin Englantilaisen jalkapalloilun Hall of Fameen 2002, ja hänet nimitettiin Brittiläisen imperiumin ritarikunnan upseeriksi (OBE) 1994. Yksi Boltonin kotikentän, Macron Stadiumin, katsomoista nimettiin Lofthousen mukaan 1997.


title: Nat Lofthouse

text: Lofthouse oli naimisissa Alma Fosterin kanssa. Heillä oli kaksi lasta.


title: In Good Company

text: In Good Company on Paul Weitzin ohjaama ja käsikirjoittama, vuonna 2004 valmistunut, elokuva, jonka pääosia näyttelevät Dennis Quaid, Scarlett Johansson ja Topher Grace.


title: Otto Carl Rehbinder

text: Otto Carl Rehbinder (s. 27. huhtikuuta, 1797, Rautalampi – k. 13. tammikuuta, 1873, Hämeenlinna) oli salaneuvos, Venäjän armeijan eversti ja Hämeen läänin kuvernööri (1841–1862).


title: Otto Carl Rehbinder

text: Otto Rehbinder oli kotoisin köyhästä aatelisperheestä Pohjois-Savosta. Rehbinder-suvun perinteiden mukaisesti hän lähti sotilasuralle ja pääsi Haapaniemen kadettikoulun käytyään esikuntapalvelukseen Pietariin. Hän osallistui taistelutoimintaan muun muassa 1828 Kreikan vapaussodassa, jossa haavoittui vaikeasti, sekä 1830 Puolan kapinan kukistamisen yhteydessä. Erottuaan sotapalveluksesta 1835 everstin arvoisena hänen sukulaisensa, ministerivaltiosihteeri Robert Henrik Rehbinder, auttoi häntä saamaan Suomen Pietarissa olevan passiviraston apulaispäällikön viran.


title: Otto Carl Rehbinder

text: Vuonna 1841 keisari nimitti Otto Rehbinderin Hämeen läänin kuvernööriksi. Rehbinderillä oli tehtävään erinomaiset edellytykset, sillä hyvän kielitaitonsa – suomea hän osasi täydellisesti ja hallitsi hyvin myös ranskan ja venäjän kielen – ja hallinnollisen kokemuksensa lisäksi hän tunsi kansan oloja ja tapoja. Tarmokkaaksi ja velvollisuudentuntoiseksi uudistajaksi osoittautunutta kuvernööri Rehbinderiä pidetään ehkä merkittävimpänä Hämeessä 1800-luvulla toimineista läänin päämiehistä. Erityistä kiinnostusta hän osoitti köyhäinhoidon parantamista, raittiuden edistämistä ja luonnonsuojelua kohtaan, ja hän puuttui usein henkilökohtaisesti havaitsemiinsa epäkohtiin. Residenssikaupunkiinsa Hämeenlinnaan Rehbinder jätti pysyvän jäljen rakennuttamalla vankityövoimalla karusta ja kallioisesta Pyövelinmäestä viehättävän Kaupunginpuiston eli Parkin, joka edelleen on kaupungin suosituimpia ulkoilualueita.


title: Otto Carl Rehbinder

text: Vuonna 1853 valmistunut Rengosta Luolajan kautta Hämeenlinnaan kulkenut Hämeen Härkätien uusi osuus sai nimekseen "Rehbinderin oikaisu" kuvernööri Otto Rehbinderin mukaan. Tie kulki ennen oikaisua Alajärven pohjoispuolitse.


title: Otto Carl Rehbinder

text: Vuoden 1863 tammikuussa virastaan eronnut Rehbinder kuoli lähes tarkalleen kymmenen vuotta myöhemmin. Hänen hautamuistomerkkinsä sijaitsee Hämeenlinnan vanhalla hautausmaalla.


title: Otto Carl Rehbinder

text: Eläkepäiviään varten Rehbinder oli hankkinut 1857 Hämeenlinnan eteläpuolelta, Vanajan Miemalasta, Perttulan vanhan ratsutilan, jonne hän rakennutti uuden komean päärakennuksen lääninarkkitehti Carl Albert Edelfeltin piirustusten mukaan 1860. Rehbinderin perilliset myivät Perttulan vuonna 1891, ja sinne perustettiin niin sanottu tylsämielisten kasvatuslaitos. Myöhemmin Perttulassa on toiminut valtion ylläpitämä erityisammattikoulu.


title: Transformers: Robots in Disguise (vuoden 2000 animaatiosarja)

text: Transformers: Robots in Disguise ("Transformers: Car Robots") on japanilainen animesarja, jonka tuottivat NAS ja TV Tokyo. Animoinnista vastasi Studio Gallop. Sarjan oli alun perin tarkoitus kestää yhteensä 52 jaksoa, mutta Takaran rahoitusongelmien vuoksi sarja päättyi vuonna 2000, 39 jaksoon. Sarja oli omanlaisensa Transformers-universumi, eikä liittynyt mitenkään "The Transformersiin" tai "an".


text: Ilkeä rotu muuntautuvia robotteja, jotka tunnetaan nimellä Predaconit, saapuvat New York Cityyn siepatakseen professori Onishin, joka on maailmankuulu tiedemies. Professorin poika Koji ja eräs toinen rotu muuntautuvia robotteja nimeltä Autobotit yrittävät Optimus Primen johdolla pelastaa professorin ja suojella maapalloa Megatronin raivolta.


text: Sarjan englanninkieliset äänet.


title: Erkki Antila

text: Erkki Antila (s. 14. heinäkuuta 1954 Jurva) on entinen suomalainen ampumahiihtäjä ja moninkertainen MM-mitalisti.


title: Erkki Antila

text: Antila hiihti avausosuuden Suomen viestijoukkueessa, joka saavutti hopeaa Lillehammerin MM-kilpailuissa 1977 Neuvostoliiton jälkeen. Ruhpoldingin MM-kisoissa 1979 hän hiihti kolmannen osuuden Suomen ollessa jälleen toinen – voiton vei tällä kertaa Itä-Saksa. Molempiin hopeajoukkueisiin kuuluivat hänen lisäkseen Raimo Seppänen, Simo Halonen ja Heikki Ikola.


title: Erkki Antila

text: Lake Placidin olympialaisissa 1980 Antila sijoittui 20 kilometrin kilpailussa viidenneksi ja Suomen viestijoukkueen mukana seitsemänneksi. Lahden MM-kilpailuissa 1981 hän saavutti 10 kilometrin kilpailussa hopeaa Frank Ullrichin jälkeen sekä 20 kilometrillä pronssia Ikolan ja Ullrichin viedessä kirkkaammat mitalit.


title: Erkki Antila

text: Antila voitti kahdeksan Suomen mestaruutta vuosina 1976–1980.


title: Erkki Antila

text: Erkki Antila toimii nykyään poikansa Timo Antilan valmentajana.


title: Angela

text: Angela on kylä Salon kaupungissa Kemiönsaarella. Se on aikoinaan kuulunut Angelniemeen. Nykyään Angelassa on vähän asutusta, laajahkoja omenaviljelmiä, kesämökkejä ja seurakunnan leirikeskus Kesä-Angela. Kylän halkaisee Angelansalmi, joka erottaa Angelansaaren Kemiönsaaresta. Angelansaaren omakotitaloihin on siltayhteys. Kylään kuuluu myös Pikkusaari.


title: Angela

text: Angela on rakentunut samannimisen suuren maatilan ympärille. Maatila siirtyi seurakunnalle suurine maineen pakkohuutokaupassa 1900-luvun alkupuolella. Seurakunta sai maatilasta tarvitsemansa leirikeskuksen, joksi tila muutettiin. Kesä-Angelaksi ristitty leirikeskus on edelleen aktiivisessa käytössä.


title: Elías Figueroa

text: Elías Ricardo Figueroa Brander (s. 25. lokakuuta 1946 Valparaíso, Chile) on chileläinen entinen jalkapalloilija.


title: Elías Figueroa

text: Figueroa syntyi työläisperheeseen. Hänen jalkapallokykynsä huomattiin aikaisin, joten hän lähti pelaamaan Unión La Caleraan. Hän nousi nopeasti kasvattajaseuransa edustusjoukkueeseen, pelaten keskuspuolustajan roolia. Figueroa pelasi hyvän ja ehjän kauden, joten nuori lupaus hankittiin santiagolaiseen Santiago Wanderersiin. Figueroa ei ehtinyt viettää Wanderersissakään kuin yhden kauden, lähtiessään Uruguayn pääkaupungin Montevideon suurseuraan, Peñaroliin, jossa hän loi menestyksekkään uran.


title: Elías Figueroa

text: Peñarolin huipputoppari oli haluttu Euroopassakin, mutta Figueroa valitsi brasilialaisen Internacionalin. Internacionalissa Figueroa viimeistään osoitti kuuluvansa maailman puolustajaeliittiin, sillä oli voittamassa Internacionalille sen kaikkien aikojen ensimmäisen Brasilian pääsarjan mestaruuden ja oli voittamassa jokaisella kaudellaan ampeonato Gaúchoa eli Rio Grande do Sulin osavaltiomestaruutta. Figueroa voitti myös monta henkilökohtaista palkintoa, hänet valittiin muun muassa Etelä-Amerikan parhaaksi jalkapalloilijaksi vuosina 1974, 1975 ja 1976.